Povećana količina gljiva koju stanovnici mogu ponijeti iz šume u Podrinju i drugim dijelovima RS-a - Zvornicki.ba\nStanovnici RS-a koji pođu u šumu da bi sakupljali gljive, ljekovito bilje i šumsko voće moći će ubuduće kući da ponesu dva kilograma dnevno.\nTa količina je dozvoljena nakon što je Ministarstvo poljoprivrede, šumarstva i vodoprivrede Republike Srpske izmijenilo Pravilnik o uslovima korišćenja i načinu sakupljanja ostalih šumskih proizvoda u šumama i na šumskim zemljištima u svojini RS. Do ove izmjene količina je bila ograničena na jedan kilogram.\n“Novim izmjenama fizičko lice može da sakuplja šumske plodove za porodične potrebe u količini do dva kilograma dnevno”, objavljeno je u “Službenom glasniku RS”.\nIz Ministarstva poljoprivrede, šumarstva i vodoprivrede Republike Srpske kazali su za “Nezavisne” da šumske proizvode mogu sakupljati i komercijalni sakupljači koji su dobili dozvolu za korišćenje te da su dužni da izdaju identifikacione kartice za angažovane (obučene) sakupljače, koji su u obavezi da ih nose sa sobom prilikom sakupljanja ostalih šumskih proizvoda.\n“Nadoknada za sakupljanje ostalih šumskih proizvoda za komercijalne sakupljače iznosi pet odsto od prodajne cijene sirovine na domaćem tržištu”, ističu iz resornog ministarstva.\nPodsjećamo, pravilnik u vezi sa sakupljanjem šumskih proizvoda resorno ministarstvo donijelo je krajem prošle godine.\nBoro Marić, gljivar iz Mrkonjić Grada, ističe za “Nezavisne” da je dobro što je došlo do izmjene pravilnika, gdje je stanovnicima ipak dozvoljeno da iznesu iz šume dva kilograma gljiva.\n“To je kilaža koja je dozvoljena i u drugim evropskim zemljama. Ljudi se ipak bune, kod nas je to veoma teško poštovati”, kazao je Marić.\nIstiče da mu nije jasno ko će i kako sve to kontrolisati, odnosno ko će ići po šumama i gledati koliko je ko ubrao gljiva.\n“Čini mi se da je taj pravilnik koji je donijelo nadležno ministarstvo formalno-pravna stvar koja mora da se donese da bi se ispunile neke zakonske obaveze, ali kod nas će biti teško primjenjivo”, ističe Marić.\nA kada je u pitanju gljivarstvo u BiH kao privredna grana važno je istaći podatak da izvoz šumskih gljiva iz BiH, kao što su lisičarke, smrčak i vrganj iz godine u godinu bilježi rast pa je tako prema podacima Spoljnotrgovinske komore BiH lani izvezeno gljiva u vrijednosti više od 27,9 miliona KM.\nNaime, kako se navodi u podacima, prošle godine zabilježen je rast izvoza od 13,9 odsto u odnosu na godinu dana ranije.\n“Najviše je izvezeno sušenih jestivih gljiva, i to u vrijednosti od 16.495.867 KM, a izvozilo se u Švajcarsku, Njemačku, Francusku, Italiju, Dansku i Sloveniju”, kazali su iz Spoljotrgovinske komore BiH.\nA kada je u pitanju najveći pad u izvozu u odnosu na 2019. godinu, bilježimo ga kod izvoza svježih vrganja za oko 80 odsto, i to na tržište Italije i Slovenije.\nPokrivenost uvoza izvozom gljiva u 2020. godini bila je oko 373 odsto, a u 2019. ona je iznosila 358,6 odsto.\nMujdin Tokić, predsjednik Grupacije proizvođača micelija, komposta i uzgoja gljiva Tuzlanskog kantona, rekao je za “Nezavisne” da je rast izvoza zabilježen najviše kod šumskih gljiva.\n“Prošle godine je bila povoljna godina za razvoj šumskih gljiva pa ne čudi da je izvoz povećan, a i ove godine dobri su preduslovi da se nastavi taj niz”, kazao je Tokić.\nDodao je da se uglavnom izvoze vrganj, lisičarska i smrčak.\n“Uzgoj šampinjona predstavlja oko 70 odsto proizvodnje, bukovača oko 15 odsto i u zadnje vrijeme primjetno je da su uzgajaju veće količine šitake”, rekao je Tokić. Prema njegovim riječima, najviše se šumske gljive izvoze u zapadnoevropske zemlje kao što su Nizozemska i Njemačka.\nDa je gljivarstvo grana poljoprivrede koja ima perspektivu za dalje napredovanje smatraju i iz firme “Bio šamp” iz Tešnja, koja je jedna od najvećih proizvođača gljiva u BiH.\n“Proizvodimo šampinjone i šitake gljive, a izvozimo u Crnu Goru, Hrvatsku, Albaniju i na Kosovo”, kazao je Fahir Hasić, vlasnik firme “Bio šamp”.\nDodao je da što se tiče poslovanja u prošloj godini ne mogu biti zadovoljni jer, kako ističe Hasić, pandemija je ipak poremetila potražnju na tržištu gljiva.\n“Nije se radilo u turizmu ni u ugostiteljstvu, gdje su većinski kupci naših proizvoda”, kazao je Hasić.


02:49 06 Jul 2020\nU Kijevu počeo miting Sakašvilijevih pristalica\nPristalice bivšeg predsednika Gruzije Mihaila Sakašvilija održavaju miting za usvajanje zakona o opozivu, prenose mediji.\nNa neodobrenom mitingu u Moskvi privedeno više od 200 osoba\nViše od 200 ljudi je privedeno u centru Moskve zbog narušavanja javnog reda na nedozvoljenom mitingu, saopštila je za Sputnjik pres-služba Gradske uprave Ministarstva unutrašnjih poslova za Moskvu.\nSputnjik na licu mesta: Porošenko sa vrećom novca u rukama na leđima ukrajinskog kozaka\nLjudi nameravaju da se okupe ispred zgrade Vrhovne rade u Kijevu, javio je dopisnik Sputnjika sa lica mesta.\nOko 700 ljudi protestovalo u Moskvi\nU centru Moskve danas je održan opozicioni protest na kojem se, prema navodima policije, okupilo oko 700 ljudi.\nProtestni skup u Pjongjangu (video)\nMisterija belog praha na mitingu opozicije\nAlbanska policija pokrenula je danas istragu o navodnom trovanju nekoliko desetina pristalica opozicije „misterioznim belim prahom“ za vreme mitinga održanog tokom vikenda, povodom početka opozicione predizborne kampanje u Tirani.\nMiting u Leposaviću: Vučić spreman da vodi Srbiju\nSa predizbornog mitinga podrške predsedničkom kandidatu Aleksandru Vučiću u Leposaviću poručeno je da je Vučić jedini pravi izbor za predsednika Srbije.


POČETNA REGIONALNE VESTI - BRANIČEVSKI OKRUG Er Srbija ponovo leti iz Niša, u junu normalizacija većine letova\nEr Srbija je danas, 16. juna u 08:20 časova, letom JU 1336 na relaciji Niš – Frankfurt (Han), ponovo uspostavila avio-saobraćaj sa Aerodroma Konstantin Veliki.\nOčekivano je da se let iz Frankfurta vrati u 13:35 časova dok je let JU 1356 ka Nirnbergu planiran za 14:20, sa povratkom na niški aerodrom u 18:50 časova.\n“Veoma smo zadovoljni što obnavljamo letove iz Niša koji su od izuzetnog značaja za povezanost ovog dela Srbije. Pored letova do Frankfurta (Han) i Nirnberga koji su počeli danas, kao što je i predviđeno, Er Srbija planira da sa Aerodroma Konstantin Veliki od 30. juna počne da leti do još tri destinacije”, izjavio je Dankan Nejsmit, generalni direktor Er Srbije.\nNacionalna avio-kompanija je putnicima iz južne Srbije omogućila dodatnu pogodnost pa se od danas na let mogu prijaviti putem interneta.\nObnavljanje letova do većeg broja destinacija u junu\nEr Srbija će do kraja juna početi sa obnovom letova iz Beograda ka većem broju destinacija, povezujući srpsku prestonicu sa preko 20 gradova u svojoj međunarodnoj mreži. Pored toga, nacionalna avio-kompanija će od 29. juna povećati i broj prekookeanskih letova do Njujorka na tri nedeljno. Tokom jula je planirano uspostavljanje letova ka dodatnim gradovima čime će ukupan broj destinacija biti povećan na ukupno oko 40. Svi navedeni planovi su preliminarni i početak obnove tih letova zavisiće od više faktora, a pre svega od ukidanja ograničenja u putovanjima u pojedinačnim zemljama, kao i tražnje.\n“Veoma smo zadovoljni što obnavljamo tako veliki broj destinacija i na taj način dajemo važan doprinos oporavku avio-saobraćaja u regionu. Raduje nas što smo u mogućnosti da, nakon veoma izazovnog perioda, predvodimo obnovu jedne od grana privrede koja je najteže pogođena pandemijom korona virusa. Počeli smo da letimo među prvima u ovom delu sveta, postepeno povećavamo nedeljni broj letova i nastavljamo da prilagođavamo red letenja daljem razvoju situacije”, izjavio je Dankan Nejsmit, generalni direktor Er Srbije.\nOd 30. juna, Er Srbija će uspostaviti i letove sa Aerodroma Morava u Kraljevu do Beča.\nPRETHODNI ČLANAKRHMZ izdao novo upozorenje: Cela Srbija u naranžastom\nSLEDEĆI ČLANAKU Požarevcu danas oblačno sa kišom, upaljen žuti meteoalarm\n“Er Srbija” uvodi nove linije iz Niša i Kraljeva\nAerodrom “Nikola Tesla” otvoren za avio-saobraćaj\nPooštrene mere na beogradskom aerodromu


Izrada novog Regionalnog prostornog plana Vojvodine za period od 2021. do 2035. godine\nPokrajinska vlada utvrdila je Predlog pokrajinske skupštinske\nodluke o izradi novog Regionalnog prostornog plana AP Vojvodine za period od 2021. do 2035. godine.\nVažeći Regionalni prostorni plan APV donet je za period od 2011. do 2020. godine, čime njegov vremenski okvir ističe ove godine.\nIzrada novog plana za područje AP Vojvodine koordinisana je sa aktivnostima na izradi Prostornog plana Republike Srbije od 2021. do 2035. godine.\nTime će Regionalni prostorni plan dati rešenja za dugoročne osnove organizacije, uređenja, korišćenja i zaštite prostora AP Vojvodine usaglašena sa novim republičkim prostornim planom.\nUporedo sa izradom Regionalnog prostornog plana biće izrađena i strateška procena njegovog uticaja na životnu sredinu.\nNa sednici je utvrđen tekst Sporazuma o saradnji Pokrajinske vlade sa Vladom Republike Srpske na realizaciji zajedničkih projekata u oblasti visokog obrazovanja i naučnoistraživačke delatnosti, posebno u pravcu njihove internacionalizacije, digitalizacije i povezivanja sa inovativnim rešenjima u privredi.\nDokumentom je predviđena saradnja Univerziteta u Novom Sadu, čiji je osnivač AP Vojvodina, sa univerzitetima Republike Srpske – Univerzitetom u Banjoj Luci i Univerzitetom u Istočnom Sarajevu, s akcentom na zajedničkom proporcionalnom učešću istraživačkih timova, sastavljenih od istaknutih naučnika, saradnika i studenata partnerskih institucija.\nap vojvodina ekonomija Novi Sad


Zanimljivosti dana : Vini Pu cenzurisan u Kini jer ''podseća'' na predsednika Kine?!\nVini Pu cenzurisan u Kini jer ''podseća'' na predsednika Kine?!\nObjavljeno 17 Juli 2017 | Autor Zanimljivosti dana\nKineska društvena mreža "Veibo" blokirala je pretragu i slike o Viniju Puu, simpatičnom medvedu iz knjiga za decu jer je jednom navedeno da podseća na kineskog predsednika Si Đinpinga.!...\nUkoliko se ukuca pretraga za animiranog medveda na kineskim društvenim mrežama se pojavljuje poruka da je "sadržaj nezakonit"\nS mreže za razmenu poruka WeChat, koja je u širokoj upotrebi u Kini, uklonjene su slike sve slike Vini Pua. Neki korisnici su se našalili ostavljajući komentare da je medved "verovatno ukrao teglu meda, pa je kažnjen".\nPrva poređenja medveda s kineskim predsednikom pojavila su se 2013. godine kad su korisnici interneta postavili sliku Si Đinpinga i tadašnjeg američkog predsednika Baraka Obame, kao Vinija Pua i njegovog prijatelja tigrića Tigra.\nNaredne godine, ponovo se pojavila slika medveda kao da je kineski predsednik. Ovog puta sa japanskim premijerom Šinzom Abeom, sa fotomontažom da se Vini Pu rukuje s kopitom svog prijatelja Magareta.\nKorisnici interneta su 2015. godine sliku kineskog predsednika tokom smote vojske uporedili sa Vinijem Puom koji se vozi u kabrioletu. Ta slika je postala "najviše cenzurisana u Kini te godine“, navode neki zapadni mediji


Међународна научна конференција Ниш 2011.\n31.08 - 02.09. 2011.\nU Nišu je od 31. avgusta do 2.septembra ove godine pod nazivom ANTROPOLOŠKI I TEOANTROPOLOŠKI POGLED NA FIZICKE AKTIVNOSTI OD KONSTANTINA VELIKOG DO DANAS održana Medunarodna naucna konferencija u organizaciji Društva pedagoga fizicke kulture Srbije, Fakulteta sporta i fizickog vaspitanja u Nišu ( katedra za teorijsko-metodološke predmete) i FIEP-a (najstarija svetska organizacija strucnjaka iz oblasti fizickog vaspitanja).\nOva Konferencija organizovana je kao doprinos obeležavanju najznacajnijeg dogadaja u hrišcanskom svetu - 1700 godina od Milanskog edikta, a tim povodom u Nišu ce se 2013. godine upriliciti niz manifestacija, naucnih i drugih skupova.\nNa Konferenciji je ucestvovalo preko 80 pedagoga fizicke kulture iz naše zemlje, bivših republika i inostranstva, ali i ucesnici iz drugih društvenih oblasti. Prezenovano je preko 70 strucnih radova , sa veoma interesantnom i do sada netretiranom tematikom.\nZa ucesnike seminara organizovana je poseta arheološkim nalazištima iz vremena Konstantina Velikog i srpskih srednjovekovnih vladarašto je izazvalo veliko interesovanje kolega iz inostranstva.\nPrilikom održavanja Konferencije svecano su dodeljene nagrade i priznanja istaknutim naucnim radnicima i obrazovnim institucijama, a posebno navodimo dodelu priznanja za ukupan pedagoški, strucni i naucni rad prof.dr Aleksandru Kerkovicu , našem najstarijem i neumornom pedagogu fizicke kulture iz Niša.


RTCG - Radio Televizija Crne Gore - Nacionalni javni servis :: Politika :: Budvi potrebna vlast koja će raditi u javnom interesu / print=true\nJELUŠIĆ PORUČIO 10. 08. 2019. 14:10 >> 19:50 3\nLider budvanskog DPS-a Predrag Jelušić za Televiziju Crne Gore ocijenio je da koalicija u Budvi već nekoliko mjeseci ne funkcioniše, te da je tom gradu potrebna vladajuća većina koja će raditi u javnom interesu.\nJelušić je to prokomentarisao nakon izjave predsjednika budvanskog odbora Crnogorske Vladimira Bulatovića da Crnogorska više nije dio vladajuće koalicije u Budvi.\n“Mučna situacija u Budvi koja traje već mjesecima i stanje koje nikome ne odgovara, pa čak, čini mi se ni ovoj sad ekipi na vlasti. Oni ne znaju šta da rade dalje i kako da izađu iz ove dosta mučne situacije koja traje i za njih i za građane Budve, kao i za sve koji to prate. Ukoliko dođe do takvog raspleta da se pitanje povjerenja predsjednika Opštine nađe na dnevnom redu lokalnog parlamenta, naravno da ćemo glasati za njegovo razrješenje kao što ćemo glasati i za neke odluke ukoliko dođe do te Skupštine, koje se tiču građana, a odnose se na neke veće projekte”, kazao je Jelušić.\nDragan Ivančević kaže da je jedina realna opcija da se vrati mandat građanima, te da se na novim izborima izabere, kako je kazao, odgovorna vlast.\n“Mi smo do skoro imali kriminal u Budvi, a sada smo dobili jedan rigidni šovinizam sa primjesama kriminala. Stoga građanska emancipatprska partija koja drži do Evrope, do evropskih standarda, do Crne Gore kao dijela civilizovanog svijeta mora da bježi i to bez pogovora. Jedina realna opcija je da se vrati mandat građanima i da građani na sljedećim lokalnim izborima izaberu mnogo odgovorniju vlast koja će voljeti ovaj grad, koja će znati da valorizuje sve njegove, prirodne, kulturne i istorijske kvalitete, i na kraju krajeva, da ovaj grad integriše tamo gdje mu je mjesto, a to je država Crna Gora”, kazao je Ivančević.\nBudva Crnogorska partija Predrag Jelušić\nKrivične prijave protiv organizatora sjednice SO\nJelušić: Neprimjereno održavanje sjednice u šatoru


Ova žena će dobiti oko 70 MILIJARDI dolara? | Skandalozno\nDobra udaja: Ova žena će nakon RAZVODA dobiti oko 70 MILIJARDI dolara?\nPrema navodima portala TMZ Bezosovi ne poseduju predbračni ugovor, što znači da će u tom slučaju bogatstvo od oko 140 milijardi dolara podeliti na ravne časti.\nTako će Mekenzi (48) nakon razvoda biti teška oko 70 milijardi dolara.\nU ovom trenutku niko još uvek sa sigurnošću ne zna kako će se stvari dalje odvijati, ali postoje brojne spekulacije. Moguće je da su nakon ogromnog uspeha sa “Amazonom” postigli određeni sporazum, ali javnost sa time nije upoznata, pa za sada može samo da se nagađa.\nNajveći deo bogatstva potiče od Bezosovog vlasničkog udela u “Amazonu” koji iznosi 16 odsto, a romanopisac Mekenzi Bezos, nosilac američke nagrade za knjigu godine (2006), bila je jedan od prvih zaposlenih pri samom osnivanju “Amazona“.\nDžef Bezos – foto: Tanjug/AP\n– Osećamo se neverovatno srećnima što smo pronašli jedno drugo i duboko smo zahvalni za svaku godinu braka – pišu oni, dodajući: “Imali smo tako srećan zajednički život kao bračni par i takođe vidimo predivnu budućnost, kao roditelji, prijatelji, partneri u poduhvatima i projektima“…\nAko je predbračni ugovor potpisan dok su živeli u Sijetlu onda su odredili podelu imovine koja je stečena u braku, a tu spada i zarada od “Amazona”.\nAKCIJE U “AMAZONU”\nKako Bezos poseduje 16 odsto akcija u “Amazonu“, ako bi morao da na pola deli imovinu sa svojom suprugom, to bi značilo da bi ona mogla da dobije 8 odsto akcija. To bi je učinilo jednim od najvećih deoničara u ovoj kompaniji. Pojedini mediji prenose da bi moglo da se desi da ona dobije i više akcije od Bezosa.\nIpak, postoji i mogućnost da bi Mekenzi mogla da završi i sa manjim udelom u “Amazonu”. Džef bi na sudu da predstavi da je sadašnji uspeh “Amazona” i velika vrednost akcija, rezultat njegovog rada koji nema veze sa Mekenzi. Ako se to desi i ako sudija to potvrdi, ona bi mogla da dobiji i znatno manju sumu posle razvoda.\nZa proces razvoda i podelu imovine je bitno i emocionalno stanje dve strane koje ulaze u čitavu priču. Mnogi ističu da će dosta zavisiti i od toga kako se njih dvoje osećaju i kako gledaju jedno na drugo.\nZanimljivo je da je Džef svu svoju imovinu sam zaradio, te da u detinjstvu nije imao gotovo ništa, piše Dailymail. Džef je u aprilu, govoreći na događaju u Berlinu, priznao da mu je Mekenzi bila velika podrška kada je osnivao “Amazon“, te da je ona u prvoj godini vodila računovodstvo za kompaniju.\nUskoro bivši supružnici, upoznali su se u Njujorku, tokom poslovnog intervjua, a nakon samo tri meseca od prvog sastanka verili su se, a kasnije i venčali 1993. godine i to samo godinu dana pre osnivanja “Amazona” 1994. godine u jednoj garaži. Njih dvoje su roditelji četvoro dece – tri sina i ćerke koju su usvojili.\nBezosi pored pet raskošnih vila na ekskluzivnim lokacijama, poseduju i zemljišne posede u Teksasu, a od 2016. godine i bivši Muzej tekstila u Vašingtonu, izgrađen 1912. godine i koji se prostire na 27.000 kvadratnih metara. U njegovu imovinu spadaju i ugledne novine “Vašington post“, koje je Džef otkupio u avgustu 2013. godine.\n(Skandalozno.rs, Izvor: telegraf.rs/Dejli Mejl/Biznis Insajder)\nBudite prvi sa komentarom na članku "Dobra udaja: Ova žena će nakon RAZVODA dobiti oko 70 MILIJARDI dolara?"


Mladost sutra protiv imenjaka iz Bačkog Petrovca - www.025.rs\nwww.025.rs / APATIN / Mladost sutra protiv imenjaka iz Bačkog Petrovca\nMladost sutra protiv imenjaka iz Bačkog Petrovca\nFudbaleri apatinske Mladosti, sutra nastavljaju borbu za drugo mesto na tabeli Vojvođanske lige Sever. Oni od 14:30 časova, na svom terenu dočekuju imenjaka iz Bačkog Petrovca u susretu 17. kola. Ukoliko žele da ostanu u grupi timova koji se bore za jedno od prva dva mesta na tabeli, mada je pomalo nerealno očekivati da se Sloga može preteći na liderskoj poziciji, Apatinci moraju da iskoriste prednost domaćeg terena i ostvare pobedu.\nU prošlom kolu, Mladost je osvojila samo bod na gostovanju u Vrbasu gde su se napadači znalački ispromašivali, pa je učinak trebao da bude više od jednog boda. Sa eventualnom pobedom, igrači apatinske Mladosti ostali bi u najgorem slučaju na deobi drugog mesta, što je dobar plasman uoči narednih utakmica.\nTags: Apatina, Bački Petrovac, Mladost\nRadnički želi da nastavi sa pobedama


NOVI SKANDAL VLADE KS: Supruzi člana Naše stranke dali 200.000 KM za tek osnovano udruženje! - GlobalCir\nVlast u Kantonu Sarajevo je prilikom raspodjele budžeta za 2019. godinu za koji se voli hvaliti da je veći od milijardu KM, bila je “široke ruke”. Tako planiraju izdvojiti čak 200.000 KM za nevladinu organizaciju “Institut za kulturu i umjetnost” koja je formirana prije šest mjeseci.\nDokumenti na zvaničnoj stranici Vlade Kantona Sarajevo potvrđuju da je budžetom za ovu godinu za nevladinu organizaciju koja tek osnovana, nema ni web stranicu, niti projekte iza sebe planirano izdvajanje od nevjerovatnih 200.000 KM.\nNa osnovu kojih referenci je vlada odlučila da ovoj organizaciji da novac poreskih obveznika, možda će biti jasnije ako pogledamo ko vodi ovo udruženje.\nOno što se može pronaći je da je predsjednica udruženja Alma Jusufbegović-Bečić koja je donedavno radila kao stručna savjetnica za kulturu u Ministarstvu kulture i sporta KS.


VUČIĆ: Peti oktobar je Srbiju izveo iz izolacije, ali je postala plen pljačkaša\n„(Bivši predsednik SRJ Slobodan) Milošević je uništavao ekonomiju, ali ne namerno i smišljeno, nego je politika uvela zemlju u sukobe. A Dragan Đilas i ostali su krali i pljačkali sve što je Milošević ostavio u nasleđe, makar u supstanci. Svaku fabriku su uništili“, rekao je Vučić i dodao da su opozicionari Đilas i Vuk Jeremić među najbogatijim ljudima, ne samo u Srbiji nego u regionu.\nZbog toga je, kako je rekao, tražio da i penzioneri sa primanjima do 32.000 dinara dobiju povišicu od pet odsto od oktobarske penzije, iako im ne sleduje posle ukidanja zakona kojim su penzije veće od tog iznosa bile privremeno umanjene.\nNaveo je primer da će njegov otac, koji ima visoku penziju, u novembru dobiti 9.000 dinara više nego što je imao u novembru 2014. godine kada su umanjene penzije.\n„Naša politika je politika mira, rada, budućnosti, sa tom politikom ćemo nastaviti… Uvek smo spremi da stavimo do znanja da Srbiju niko neće moći da gazi i da je ponižavaju“, rekao je Vučić.


Obuke na temu upravljanja projektnim ciklusom održane u Beranama i Lješu – IPA Cross-Border Cooperation Programme Montenegro-Albania 2014-2020\nObuke na temu upravljanja projektnim ciklusom održane u Beranama i Lješu\nZajednički Tehnički Sekretarjat za Ipa Programe prekogranične saradnje Crna Gora – Albanija i Crna Gora – Kosovo, u saradnji sa Kancelarijom za evropske integracije Crne Gore, Ministarstvom finansija Crne Gore – Direktoratom za finansiranje i ugovaranje sredstava EU pomoći (CFCU) i Ministarstvom za Evropu i vanjske poslove Republike Albanije, organizovao je dvije trodnevne obuke na temu upravljanja projektnim ciklusom, kao dio aktivnosti za jačanje kapaciteta potencijalnih aplikanata prije objave Drugog proziva za dostavljanje projektnih prijedloga u okviru Ipa Programa prekogranične saradnje Crna Gora-Albanija 2014-2020.\nU periodu od 20 – 22. juna 2018. godine obuka na temu upravljanja projektnim ciklusom je održana u Crnoj Gori, u Beranama, dok je ista obuka održana u periodu od 27 – 29. juna 2018. godine u Lješu, u Albaniji. Ukupno je obukama prisustvovalo 34 učesnika koji su aktivno učestvovali i koji su predstavljali institucije, opštine i NVO iz programske oblasti.\nU okviru trodnevnih obuka u Beranama i Lješu, učesnici su bili u prilici da se upoznaju sa osnovnim principima upravljanja projektnim ciklusom kroz praktičan rad, primjere, grupne diskusije i kroz pitanja i odgovore. Takođe, kroz rad u grupama, učesnici su obučavani da izrade matricu logičkog okvira i da upotrijebe te informacije u cilju popunjavanja određenih djelova aplikacione forme.\nPružene obuke su dio tehničke podrške Ipa Programima prekogranične saradnje Crna Gora – Albanija i Crna Gora – Kosovo koju finansira Evropska unija.


Gradonačelnik održao sastanak sa poslanicom Predstavničkog doma Parlamenta FBiH - Živinice Čaršija\nNa sastanku je razgovarano o inicijativi za izmjenu i dopunu Zakona o izdvajanju i usmjeravanju dijela prihoda ostvarenih od rada Termoelektrana koju je poslanica Edita Mazić predložila Vladi Federacije Bosne i Hercegovine.\nObjavljeno okt 21, 2020\nGradonačelnik Grada Živinice, Samir Kamenjaković, održao je sastanak sa poslanicom Predstavničkog doma Parlamenta Federacije Bosne i Hercegovine, Editom Mazić.\nNaime, kako bi se riješio dugogodišnji problem i nepravda za raspodjelu sredstava ostvarenih radom Termoelektrane predložena je navedena inicijativa s ciljem poboljšanja trenutne nepravedne situacije prema građanima Grada Živinice.\nNaime, ukoliko se usvoji predložena inicijativa Grad Živinice bi svake godine trebao dobiti određena finasijska sredstva, kao što to trenutno Grad Tuzla dobija na osnovu navedenog Zakona.\nKako ističe gradonačelnik Kamenjaković ukoliko bi se usvojila inicijativa, novac od prihoda ostvarenih radom TE usmjerit će se na uplatu priključaka građanima na toplovodnu mrežu koja će biti završena u ovoj godini.\n„Vladi Federacije Bosne i Hercegovine sam uputila inicijativu za izmjenu i dopunu Zakona o izdvajanju i usmjeravanju dijela prihoda koji su ostvareni radom Termoelektrane. Cilj inicijative jeste ispravljanje nepravde građanima Grada Živinice koji nose sa sobom negativne posljedice rada i razvoja Termoelektrane, kao i da se izvrši pravična raspodjela sredstava koja su na osnovu već postojećeg Zakona dodijeljena. Na taj način će se u Budžet Grada Živinice uplatiti dva miliona konvertibilnih maraka koja im po osnovu predloženih izmjena i dopuna pripadaju.“, rekla je poslanica Predstavničkog doma Parlamenta Federacije Bosne i Hercegovine Edita Mazić.\n„Zadovoljstvo mi je jer smo dočekali da imamo hrabre ljude koji vole svoj Grad, i da imamo poslanike u Federaciji koji žele dobru saradnju sa lokalnom zajednicom. Prije dvije godine smo razgovarali o ovoj inicijativi, međutim nismo naišli na podršku i o ovoj temi se nije raspravljalo. Drago mi je što je poslanica Predstavničkog doma Parlamenta FBiH smogla snage za ovaj hrabri potez jer se trebaju raspodijeliti sredstva koja su nepravedno išla Gradu Tuzla. Općina Lukavac i Grad Živinice sigurno imaju više zagađenja, a imamo i dodatno argumenata kada je u pitanju Zakon o TE, s obzirom da su dva rudnika koja snabdijevaju ugljem TE sa područja Grada Živinice. Ovo je jako bitna inicijativa jer će naš Budžet biti povećan za dva miliona konvertibilnih maraka, i mislim da se na ovakav način pomaže lokalnoj zajednici. Pomenuta sredstva možemo iskoritstiti kao namjenska, a s obzirom da od premijera Vlade Tuzlanskog Kantona Denijala Tulumovića imamo već milion konvertibilnih maraka za sekundarnu mrežu toplifikacije, ova sredstva možemo iskoristiti kako bi uplatili priključke našim građanima na toplovodnu mrežu koja bi trebala biti završena ove godine. Imamo mogućnost da svake godine nadograđujemo toplovodnu mrežu i da ulažemo u ekološke projekte, te da na osnovu tih sredstava poboljšamo projekte ekologije i uljepšamo našu životnu okolinu. Inicijativa koja je vrijedna pomena i ona zaista treba biti usvojena u Parlamentu Federacije BiH. U ime Grada Živinice želim se zahvaliti našoj poslanici koja je pronicljivo našla bitnu inicijativu za direktno punjenje Budžeta Grada Živinice. Smatram da smo do sada nepravedno bili zakinuti za dva miliona konvertibilnih maraka i ova inicijativa je samo ispravljanje nepravde koja je učinjena Gradu Živinice.“, kazao je gradonačelnik Grada Živinice Samir Kamenjaković.


Srpska asocijacija industrije video-igara i UNICEF u Srbiji potpisali sporazum o saradnji - 24sedam Srpska asocijacija industrije video-igara i UNICEF u Srbiji potpisali sporazum o saradnji - 24sedam\nSrpska asocijacija industrije video-igara i UNICEF u Srbiji potpisali sporazum o saradnji\nGejming je postao centralni element zabave 21. veka, a cilj ovog sporazuma je da se zaštite deca tokom igranja video-igrica\nUNICEF i SGA se rukovode činjenicom da kreatori digitalnih igara, koje privlače vreme i pažnju dece i mladih širom sveta, imaju ogroman potencijal i odgovornost da oblikuju svoje platforme na načine koji do maksimuma dovode pozitivne, a na minimum svode negativne uticaje na decu.\nCOVID-19 je prouzrokovao eksploziju u onlajn gejmingu među svim starosnim grupama, ukazujući da je gejming postao centralni element zabave 21. veka kao jedna od najbrže rastućih industrija, ali i kultura u svetu.\n-Gejming industrija je jedna od retkih (kreativnih) industrija koja ne samo da je pokazala svoju otpornost u susretu sa izazovima tekuće pandemije, već je zadržala i dodatno pojačala svoj kontinuirani rast. Naš poslednji izveštaj o srpskoj gejming industriji (za 2020. godinu) pokazuje rast prihoda, broja zaposlenih i broja novih igara koje se razvijaju u srpskim studijima, izjavio je Relja Bobić, programski direktor SGA.\nUNICEF je prošle godine sproveo prvo istraživanje u Srbiji o uticaju gejming industrije na decu i mlade putem U-Report platforme. U anketi „Kako igrice utiču na decu i mlade“ učestvovalo je oko 900 mladih U-Reportera iz svih regiona Srbije, a oko dve trećine njih pripada starosnoj grupi od 15 do 19 godina.\n-Video igre daju deci priliku da nauče da sarađuju sa drugima, povežu se sa prijateljima širom sveta, nauče nove veštine i da se lepo zabave. Međutim, kao i kod mnogih onlajn aktivnosti u koje su uključena deca, tokom gejminga mogu se doživeti i negativna iskustva. Nama je veliko zadovoljstvo u UNICEF-u da zajedno sa Srpskom asocijacijom industrije video igara, proaktivno sagledamo kako video igre utiču na decu i da stvorimo rešenja koja će decu zaštititi i povećati pozitivne ishode kroz njihovo angažovanje na digitalnim platformama, na kojima pored igranja, mogu i da uče, izjavila je direktorka UNICEF-a u Srbiji Dejana Kostadinova.\nU narednom periodu, UNICEF i SGA će sprovesti niz aktivnosti koje će uključiti predstavnike industrije video igara, udruženja roditelja, decu i predstavnike sistema obrazovanja, u cilju unapređenja standarda u okviru domaće gejming industrije, a u skladu sa najboljim praksama iz Evrope i sveta.\nSelektor dao doprinos borbi protiv pandemije: Piksi se vakcinisao protiv kovida 19\n#Gejming #Srpska asocijacija industrije video igara #UNICEF


Forum ministara kulture je izuezetan događaj za sve zemlje učesnice - Uvoz iz Kine\nSredoje Nović: Forum ministara kulture je izuezetan događaj za sve zemlje učesnice\nMinistar civilnih poslova Bosne i Hercegovine Sredoje Nović ovih dana boravi u Pekingu, gde se juče sastao sa kineskim ministrom kulture Cai Vuom. Ministar Nović je pozvao kineskog kolegu da poseti Bosnu i Hercegovinu, gde bi bili nastavljeni razgovori o implementaciji sporazuma o saradnji koji već postoje izmeđ\nKategorija: Vesti iz arhive Objavljeno 15 maj 2013\nDatum poslednje izmene 15 maj 2013\nMinistar civilnih poslova Bosne i Hercegovine Sredoje Nović ovih dana boravi u Pekingu, gde se juče sastao sa kineskim ministrom kulture Cai Vuom. Ministar Nović je pozvao kineskog kolegu da poseti Bosnu i Hercegovinu, gde bi bili nastavljeni razgovori o implementaciji sporazuma o saradnji koji već postoje između BiH i Kine. O Forumu ministara kulture Sredoje Nović je rekao:\nJa mislim da je ovo jedan izuzetan događaj koji je značajan ne samo za moju zemlju nego i za Kinu i za sve zemlje koje su bile sudionici ovog velikog događaja. Kina šalje snažnu poruku zemljama centralne i istočne Evrope da ih, prije svega, nije zaboravila, kao jedna velika zemlja, a sa druge strane Kina želi da bude više prisutna u zemljama centralne i jugoistočne Evrope.\nNedavno je istekao Ugovor o saradnji BiH i Kine u oblasti kulture i započet je proces produženja ugovora o saradnji u oblasti kulture i sporazum o obrazovanju, jer jedno bez drugog ne ide, rekao je ministar Nović i dodao:\nU Istočnom Sarajevu, na Filozofskom fakultetu, otvorena je Katedra za kineski jezik, to je jedan od najkrupnijih poteza koji je napravljen poslednjih godina i mislim da će to dati novi podstrek za saradnju između naše dvije zemlje.\nSledeća ⇨ Unapređenje saradnje Srbije i Kine u oblasti kulture i umetnosti\nPrethodna ⇦ Dragan Nedeljković: Kultura zbližava ljude raznih zemalja


Foto: Ilustracija | Priština donijela novu platformu za dijalog, Vučić sazvao Savjet za bezbjednost\nN.N. 07.03.2019 18:32 19:03\nPRIŠTINA, BEOGRAD - Predsjednik Srbije Aleksandar Vučić zakazao je sa sutra u 8.30 sednicu Savjeta za nacionalnu bezbjednost, saznaje "Prva televizija".\n"Odluka vlasti u Prištini stavila je Srbiju u najteži položaj još od 2011. kada su Albanci uz pomoć zapadnih partnera uklesali granicu na Jarinju i Brnjaku", rekao jke Đurić.\n"Srbija će znati na pravi način da odgovori na izazov i da zaštiti nacionalne interese, položaj i prava našeg naroda na KiM i u Srbiji", rekao je Đurić.\n"Mi kao državna delegacija smatramo da Kosovo ne bi trebalo da napusti pregovarački sto. Principi platforme će biti vodič za ovaj proces. Dijalog će biti potpuno transparentan, a izvještaji će redovno biti dostavljani parlamentu", rekao je Ljimaj.\nPrema njegovim riječima, Priština će biti prisutna u Briselu da bi, kako je rekao, potvrdila "kosovsku državnost, a ne da pregovara o tome".\n"Ne idemo u Brisel da pregovaramo o našoj državi, već da afirmišemo našu zemlju. Idemo u Brisel da damo zemlji šansu za evropske integracije. Uvjeren sam da je Kosovo u prošlosti dosad znalo da čini najbolje za samu zemlju, i uvjeren sam da samo jedinstvom možemo dobiti ono što je najbolje iz ovog procesa", rekao je Ljimaj.\nPremijer privremenih prištinskih institucija Ramuš Haradinaj izjavio je da izglasavanje zakona i platforme za nastavak dijaloga sa Beogradom znači da su granice Kosova nedodirljive i da neće biti "trećeg nivoa vlasti".\nHaradinaj je na svom profilu na Facebook naveo da zakon i platforma timu za dijalog daju ovlašćenja da u Briselu predstavlja stav Prištine da su "granice Kosova nedodirljive".\nNaveo je i da usvajanje zakona o zadacima, odgovornostima i nadležnostima tzv. "državne delegacije republike Kosovo" u procesu dijaloga sa Republikom Srbijom i platformom za finalni dijalog sveobuhvatnog i pravno obavezujućeg rješenja znači "očuvanje Kosova od 17. februara 2008. godine".\n"Današnjim glasanjem većine prisutnih poslanika u Skupštini otvorili smo put timu koji čine predstavnici vlasti, opozicije, civilnog društva, da predstavlja ustavne i strateške interese Kosova. Time još jednom svedočimo našoj posvećenosti miru i stabilnosti u regionu i gradnji dobrosusjedskih odnosa", napisao je Haradinaj na Fejsbuku.


Rednap: "Vertongen još nije naš igrač" - Sportske.net\nRednap: "Vertongen još nije naš igrač"\nMenadžer Totenhema istakao je da bi voleo da može da potvrdi da je realizovan dogovor sa Vertongenom ali se to još nije dogodilo i Sparsi će morati da sačekaju još malo.\nHari Rednap ne krije da je oduševljen igračkim kvalitetima Jana Vertongena i da Totenhem čini sve kako bi naredne sezone Belgijanac igrao na Vajt Hart Lejnu ali dogovor sa Ajaksom još uvek nije postignut.\n"Jan je fenomenalan igrač koji se dobro snalazi u ulozi štopera ali mu ni pozicija levog beka nije strana. Voleo bih da potvrdim da je njegov dolazak gotova stvar ali su pregovori još uvek u toku" istakao je Rednap.\nIako je sada već izvesno da će Vertongen pojačati redove Totenhema ipak treba ostaviti mogućnost da dođe do promena u poslednjem trenutku pa ne treba prejudicirati stvari.\nZa Sparse bi bilo sjajno da Belgijanac postane njihov član tokom leta ali će do zvanične potvrde te informacije ipak morati da prođe još neko vreme.


Da li su tužioci najveći problem srpskog pravosuđa?\nZAKONIK O KRIVIČNOM POSTUPKU: Tužioci tvrde da tužilačka istraga nikada nije zaživela u punom kapacitetu. Analiza Udruženja javnih tužilaca i zamenika javnih tužilaca pokazuje da su ključni problemi tužilaca neujednačenost broja predmeta u radu svakog tužioca, njihov prevelik i neujednačeni priliv, kao i prevelik ukupan broj predmeta u radu\nTužilačka istraga, kao jedna od najkrupnijih izmena domaćeg pravosuđa, nikada nije zaživela u punom kapacitetu, tvrde tužioci. Analizirajući stanje u tužilaštvu, došli su do podataka koji pokazuju da ih država zanemaruje i da im smanjuje efikasnost.\nDa li su tužioci najveći problem srpskog pravosuđa? Analiza Udruženja javnih tužilaca i zamenika javnih tužilaca (UTS) pokazuje drugu stranu, koju javnost retko vidi - da država za njih nema sluha.\nAnaliza je pokazala da su ključni problemi: ekstremna neujednačenost broja predmeta u radu svakog tužioca, njihov prevelik i neujednačeni priliv, kao i prevelik ukupan broj predmeta u radu. Kao primer navode tužilaštvo u Vršcu gde svaki zamenik javnog tužioca ima po 471 predmet u radu, dok jedan jedini tužilac u Ubu u radu ima 3.331 predmeta. U Osnovnom tužilaštvu u Paraćinu tokom prošle godine priliv predmeta po zameniku bio je 13, dok je u Bečeju taj broj bio 75.\nNa pitanje zbog čega tek sada počinju rad na unutrašnjoj reformi tužilaštva, sistematizaciji radnih mesta i analizi efikasnosti, posebno imajući u vidu da su sudije to uradile pre više godina, tužioci krive donatore i državu.\n"Sudovi su neke od ovih analiza imali zahvaljujući donatorskoj pomoći koji je od početka VSS i VKS imao od različitih donatora od EU do USAID. Nekako je tužilaštvo uvek bilo skrajnuto i nije posmatrano kao deo pravosudnog sistema", kaže Marina Matić Bošković iz Programskog saveta Udruženja tužilaca Srbije.\n"Ko je odgovoran za takvo stanje? Pa, jasno je – država", ističe predsednik Udruženja tužilaca Goran Ilić.\nU UTS-u podsećaju da su Zakonom o izmenama i dopunama Zakonika o krivičnom postupku ("Sl. glasnik RS", br. 55/2014) dobili šira ovlašćenja i više posla, a da su im dodatno ljudstvo i resursi uskraćeni, dok sa druge strane priznaju i da je sistem omogućio političke uticaje na njih.\n"Ovo sistemsko rešenje, kakvo postoji sada, omogućava takve uticaje, da li njih ima ne znam, ja sam radila kao tužilac i na mene niko nije vršio pritisak", kaže Svetlana Nenadić iz Državnog veća tužilaca.\nIzvor: Vebsajt N1, Nikola Radišić, 12.10.2016.


Igor Kokoškov i Rišaun Holms\n"Sunca" su doživela novi poraz, kod kuće od Majamija sa 98:115, pa su i dalje najgore rangirani NBA tim, sa učinkom 4-22.\nAmerički novinari su, međutim, posle dan čekanja da objave tu vest - sada otkrili da su u noći između četvrtka i petka prisustvovali svađi dve najveće zvezde tima, posle poraza od Portlanda (108:86). Kada su predstavnici "sedme sile" došli u svlačionicu Sansa desetak minuta po ulasku igrača u nju, prisustvovali su kraju svađe najboljeg igrača, ujedno i najboljeg strelca, beka šutera Devina Bukera, i prvog pika s ovogodišnjeg drafta, centra Deandrea Ejtona.\nPredstavnici medija su morali da pričekaju dok se rasprava završi, pa nakon što nisu mogli da dobiju izjavu od povređenog Bukera, koji je tokom meča sa klupe govorio Ejtonu da popravi ovo, pa da popravi ono u svojoj igri, upitali su mladog centra šta se desilo.\n"Ja sam emotivan momak, takođe. Osećam šta se dešava. A kada ne osetim (pravu) energiju oko sebe, onda ćete da čujete moj glas. Ne zanima me ko je tada ispred mene, da li je neki veteran koji je tu 19 ili 15 godina. Nije važno. Svi imamo posao koji treba da obavimo i, svakako i ja sam, treba da se dodatno potrudimo", bilo je sve što je Ejton hteo da otkrije.\nTo što Feniks mora da "do daljnjeg", kako glasi saopštenje kluba, igra bez povređenog Bukera nije, dakle, jedini problem za Kokoškova, već činjenica da mu se dva momka na kojima treba da se gradi budućnost kluba - svađaju.\nBuker je ovog leta, podsetimo, potpisao maksimalan NBA ugovor, na pet godina i pritom vredan 158 miliona dolara, a Ejton je odabran kao prvi pik na draftu da bi upravo sa pomenutim spoljnim igračem činio udarnu pesnicu Sansa.\nSada, međutim, ne samo da rezultatski Feniks tone, već se Kokoškovu dešava ono što je najveća bojazan svih trenera - u ekipi postoje vrlo nezadovoljni. I to dvojica igrača koji bi trebalo da budu strah i trepet za rivale. Njih dvojica su sada, na žalost svih navijača Sansa, to za timski duh.


Abdrakhmanov: Parlament Crne Gore u dijelu inovacija i transparentnosti na jako visokom nivou | Standard\nCrna Gora je sjajan primjer u regionu, kada su u pitanju međuvjerski odnosi, ocijenio je tokom današnjeg sastanka sa predsjednikom Skupštine Crne Gore Aleksom Bečićem, visoki komesar OEBS-a za pitanja nacionalnih manjina Kairat Abdrakhmanov i poručio da OEBS ohrabruje dalja nastojanja i zalaganja naše zemlje na tom putu.\nKako su kazali iz Skupštine Crne Gore, tokom sastanka je poručeno da će Crna Gora i OEBS i u perspektivi nastaviti tijesnu saradnju uz dodatno jačanje partnerskih odnosa.\nIzrazivši zadovoljstvo zbog susreta sa visokim komesarom OEBS-a, Bečić je konstatovao da dosadašnji angažman Misije OEBS-a u Crnoj Gori daje važan doprinos intenziviranju i obogaćivanju odličnih odnosa između OEBS-a i Skupštine, te iskazao otvorenost da se saradnja nastavi u tom pravcu.\nOn je podsjetio i na nedavni, konstruktivan sastanak sa šeficom Misije OEBS-a u Crnoj Gori Dominik Vag, tokom koga je bilo prilike da se šefica Misije bliže upozna sa rezultatima aktuelnog Saziva na polju unaprjeđenja demokratije, transparentnosti, kontrolne i nadzorne uloge parlamenta.\nUkazujući na značaj pomoći koju OEBS, kao važan strateški partner u učvršćivanju mira, demokratije i bezbjednosti u regionu, pruža Crnoj Gori u sprovođenju reformi i daljem jačanju demokratskog razvoja, Bečić je naglasio da je za Skupštinu naročito važna oblast demokratizacije, odnosno unaprjeđenje crnogorskog izbornog sistema, jačanje parlamentarnih kapaciteta i demokratskih institucija.\n” Sam izborni proces, izbori koji su bili istorijski, ali i tranzicija vlasti koja je uslijedila, protekli su mirno, i Crna Gora je uslovno rečeno, savladala prvu lekciju demokratije i pokazala potreban demokratski kapacitet”, kazao je predsjednik crnogorskog parlamenta.\nOn je naglasio da je sve što je rađeno u prethodnih 14 mjeseci, realizovano sa ciljem da Crna Gora bude učvršćena i snažno postavljena kao evropska, evroatlanska i građanska priča.\nU tom smislu, naša zemlja, naglasio je, kao stabilna i pouzdana članica NATO saveza, zemlja koja nema otvorenih bilateralnih pitanja, koja ima 100% usklađenu spoljnu politiku sa politikom EU, snažnu, većinsku podršku građana evropskom putu ,,jeste ubjedljivo najbolji kandidat, a mi smo ubijeđeni i prva naredna članica EU“.\nOcijenivši da je važno nastaviti sa tijesnom saradnjom dva subjekta i jačanjem partnerskih odnosa, visoki komesar OEBS-a za pitanja nacionalnih manjina Kairat Abdrakhmanov je potvrdio da je kvalitetna saradnja ostvarena i na najširem diplomatskom nivou, te istakao da prepoznaje zalaganja i doprinos koji u tom dijelu ulaže Skupština i Bečić lično. Ukazujući na najbolje prakse parlamenta, visoki komesar je ocijenio da je Crna Gora jedna od najnaprednijih zemalja, koja sistemski zastupa poboljšanje položaja nacionalnih manjina.\n” Crna Gora se navodi kao sjajan primjer u regionu kada su u pitanju međuvjerski odnosi, i kada su u pitanju vaši dalji napori na ovom polju mi vam stojimo na raspolaganju”, kazao je visoki komesar OEBS-a.\n” Ohrabrujem vas da nastavite ovim putem i uključite u pripremu zakona predstavnike nacionalnih manjina”, kazao je Abdrakhmanov.\n” Sva ova dostignuća Skupštine Crne Gore koja ste naveli u dijelu jačanja rodne ravnopravnosti, položaja manjina i mladih, dio su postojeće agende OEBS-a, te nema sumnji da ćemo nastaviti da Vam dajemo podršku da nastavite da doprinosite razvoju demokratije”, kazao je visoki komesar OEBS-a.


Privrednici iz Katalonije zainteresovani za saradnju\nŠpanci merkaju "Filipa Kljajića"\nU veletrgovini "Boada" zainteresovani i za privatizaciju\nU poseti Fabrici za proizvodnju galovih lanaca "Filip Kljajić" protekle nedelje bila je delegacija privrednika iz Španije, koja je zainteresovana za kupovinu galovih lanaca kragujevačkog proizvođača.\n- Reč je o predstavnicima veletrgovine "Boada" iz Katalonije - kaže za "Glas" direktor Milica Andrejević i dodaje da su razgovorima prisustvovali i menadžeri njihovog predstavništva KAIROS u Milanu. Već krajem meseca, kaže Andrejevićeva, trebalo da budu potpisani ugovori zahvaljujući kojima bi se pokrenula proizvodnja u "Filipu Kljajiću".\n- Svakodnevno imamo posete i pozive nekadašnjih partnera iz zemlje i inostranstva, a poslovali smo sa sedamdesetak država sveta i ma koliko bio težak oporavak našeg preduzeća, verujem da će se "Filip Kljajić" uskoro vratiti na svetsko tržište - kaže naša sagovornica i dodaje da je firma iz Španije zainteresovana i za privatizaciju i da postoji mogućnost da postane strateški partner kragujevačkog proizvođača galovih lanaca.\nU ovom preduzeću u toku je realizacija strateške konsolidacije i restruktuiranja, prema kojem je od nekadašnjih 1.760 ostalo da radi 930 radnika. Prema rečima direktorke Andrejević do 26. juna očekuje se da Ministarstvo za rad i socijalna pitanja uplati sredstva za drugu ratu na ime otpremnina, tako da bi i taj deo socijalnog programa uskoro trebalo da bude završen. Od 792 radnika, koji su obuhvaćeni socijalnim programom, 565 se odlučilo za opciju od po 6.000 dinara po godini radnog staža, a 124 za isplatu deset prosečnih mesečnih zarada.\nPutem Fonda za razvoj i sredstava subvencije za 2003. godinu, preduzeću je u periodu od januara do maja ove godine odobren kredit od 10 miliona dinara za pokretanje proizvodnje, a u ministarstvu za privredu i privatizaciju, na ime subvencija, donet je zaključak o izdvajanju još tri miliona dinara. Ta sredstva koristiće se za dobijanje kredita za ulaganje u opremu i proizvodnju.\nUspešan susret nemačkih i srpskih biznismena\nJubilej kragujevačke Direkcije za urbanizam i izgradnju\nNagrađeni radnici dva komunalna preduzeća\nPo prvi put u Kragujevcu: "Domanovićevi dani satire"


Koncerti Rundek Cargo Trio u BiH | Zivinice.ba\nPočetna » Arhiva » Koncerti Rundek Cargo Trio u BiH\tZivinice.ba26.10.2010 10:33\nKoncerti Rundek Cargo Trio u BiH\nSARAJEVO, 25.oktobar/listopad-Netom nakon izdavanja albuma “Plavi avion”, koje je najavljeno za 15. novembar, Rundek Cargo Trio kreće na turneju po Bosni i Hercegovini, u kojoj će, kao prvoj zemlji regiona, predstaviti uživo materijal sa najnovijeg albuma, ali i kultne hitove zbog kojih je Rundek jedan od najpoznatijih autora na Balkanu.\nRundek Cargo Trio nedavno je završio švedsko-norvešku turneju a novi album će pratiti regionalna turneja obzirom da će nakon Bosne i Hercegovine posjetiti Hrvatsku i Srbiju. Novi album, koji ima akustičniji zvuk i odiše intimom, ali sa prepoznatljivim Rundekovim senzibilitetom, sigurno će zaintrigirati njegove obožavatelje i otvoriti vrata novim ljubiteljima njegove nenametljive i ingeniozne muzike. Duh Carga je preuzeo novi oblik pod nazivom Cargo trio u kojem pored lidera nastupaju violinistica Isabel i Dušan Vranić – Duco na klavijaturama i perkusijama. Ova nova formacija, kako sam autor kaže, publiku dovodi u bliskiji kontakt s muzikom i muzičarima.\nKoncerti će se održati 19. i 20. novembra u banjalučkom klubu DFK, 25. novembra u Tuzli u Domu mladih – Palma, 26. novembra u sarajevskom klubu Cinemas – Sloga i 27. novembra u klubu Oxygen u Mostaru./Pro Art Zone/


Crnoj Gori osim cenzusa o izlaznosti postavljen još jedan cenzus\n07 januar, 2006\nVenecijanska komisija će tražiti da 40 odsto ukupnog biračkog tijela u Crnoj Gori podrži njenu nezavisnost da bi bila priznata, rekao je njen član Srđan Darmanović. To će značiti da će Crnoj Gori, osim cenzusa o izlaznosti, biti postavljen još jedan cenzus.\nObjašnjavajući šta će za referendumsku odluku značiti census od 40 odsto, Darmanović je rekao da će za legitimnost odluke o nezavisnosti Crne Gore biti neophodno 186 hiljada glasova.\nPrema njegovim riječima, ukoliko se to dogodi referendum će imati super legitimitet. "Toliki procenat nije tražen ni od jedne zemlje u Evropskoj uniji", kazao je Darmanović.\nOn je naglasio da EU, osim dvostrukog cenzusa, traži i uključivanje svih strana u taj proces.\nPotpredsjednik crnogorskog parlamenta Rifat Rastoder rekao je, međutim, da ne bi bilo principijelno insistiranje na dvostrukim, strogim kvalifikativima i za validnost referenduma i njegove odluke, jer bi se na taj način ostavila širom otvorena vrata za bojkot referenduma i dovođenje u pitanje njegovog ishoda.\nOn smatra da bi svaki principijelni i objektivni pristup u definisanju bilo kakvog kvalifikativa za referendum, kao jedino realan parametar morao uzeti broj stvarnih a ne birača upisanih u birački spisak.\n”Zbog poznatih ratnih i drugih dešavanja, značajan broj crnogorskih građana, posebno iz reda manjinskih naroda, izbjegao je iz Crne Gore i živi u još neriješenom statusu širom Evrope, Amerike, Kanade, pa čak i Australije”, rekao je Rastoder.\nSa druge strane, kazao je on, iz sličnih a neki i iz određenih interesnih razloga, mnogi su iz Srbije i drugih bivših jugoslovenskih republika, godinama u Crnoj Gori olako dobijali lična dokumenta i tako postajali fiktivni građani Crne Gore.\nPredsjednik Upravnog odbora Pokreta za evropsku državnu zajednicu Srbija i Crna Gora Zoran Žižić smatra da je, da bi se uopšte i moglo razmišljati o razgovorima o referendumu, neophodno ispuniti dva uslova«: pristanak vlasti da odluka o referendumu mora biti donijeta sa više od 50 odsto od ukupnog broja upisanih birača, kao i dvotrećinsku potvrdu referendumske odluke u parlamentu.\nPodsjetimo: na posljednjim parlamentarnim izborima održanim 2002. godine, stranke koje u svom porogramu imaju opredjeljenje za nezavisnu Crnu Goru, dobile su 43 odsto glasova ukupnog biračkog tijela. Broj apstinenata na crnogorskim izborima, u prosjeku je 25 odsto, što bi bila startna prednost crnogorske opozicije.


"Drama sa EU će trajati do poslednjeg trenutka" • RTK\nPremijer Severne Makedonije Zoran Zaev izjavio je da ostaje optimista da će njegova zemlja dobti datum za pregovore.\nZaev očekuje da će "drama sa EU trajati do poslednjeg trenutka" i da će "stvar preseći" lideri Unije.\n"Verujem do neba da ćemo dobiti datum za pregovore, ostajem optimista. Naša zemlja ništa nije lako dobila od osamostaljivanja do danas. Govorim za sve vlade, a ne samo ovu, tako da će drama u EU biti do poslednjeg trenutka", rekao je Zaev, a prenosi portal MKD (mkd.mk).\nZaev je napomenuo da su za njega redovni izbori i na kraju oktobra naredne godine, dva meseca pre redovnog decembarskog termina.\nTroje dece poginulo u eksploziji plinske boce u Kumanovu\nPredsednik Austrije obećao podršku na putu Kosova prem EU\nKoha: Kosovo spremno da se suoči sa pojavom korona virusa


Nabavljena punilica za med u pogonu “Naš med” – Portal NAŠE SELO\nZa Pogon SPOS-a “Naš med”nabavljena je privremena punilica sitne ambalaže, kako bismo što pre mogli na tržište i na taj način. Kapacitet ove punilice nemačke proizvodnje nije veliki, ali planiramo da naredne godine nabavimo mašinu odnosno liniju koja će biti potpuno automatizovana i sve raditi sama (sterilizacija tegli, punjenje, stavljanje poklopaca, lepljenje etiketi i banderola, pakovanje tegli u kutije), kako bismo i najzahtevnijim kupcima mogli da izađemo u susret u najkraćem roku! Linija će puniti sve veličine i oblike tegli, od 40 g do 1.000 g.\nTagged nas med\nMinistarstvo poljoprivrede, šumarstva i vodoprivrede utvrdilo je spisak ovlašćenih kontrolnih organizacija za obavljanje poslova kontrole i sertifikacije u organskoj proizvodnji za 2021. godinu. Kako se navodi u spisku, koji je objavljen u Službenom glasniku, a koji je potpisao ministar poljoprivrede, Branislav Nedimović, određeno je šest kontrolnih organizacija. Naime, poslove kontrole i sertifikacije u organskoj proizvodnji […]\nPosted on August 18, 2021 August 23, 2021 Author Sonja Cvetković


Održana 19. sjednica Savjeta Agencije za sprječavanje korupcije\nSavjet preporučio proaktivniji rad Agencije u realizaciji svojih nadležnosti u daljem toku izborne kampanje za odbornike SO Tivat\nOdržana 19 sjednica\nSavjet je na današnjoj sjednici razmatrao realizaciju Plana kontrole i nadzora i Kalendar aktivnosti tokom izborne kampanje za izbor odbornika u Skupštini opštine Tivat, i konstaovao da se predviđene aktivnosti realizuju u planiranom roku i obimu. Takođe je konstatovano da su obveznici primjene Zakona o finansiranju političkih subjekata i izbornih kampanja u potpunosti ispunili svoje zakonske obaveze.\nDirektor Agencije informisao je članove Savjeta o izvršenim kontrolama izvještaja političkih subjekata organa vlasti i pravnih lica u toku izborne kampanje, zatim o poštovanju zabrana i ograničenja propisanih zakonom u toku izborne kampanje, kao i o broju podnijetih zahtjeva za pokretanje prekršajnog postupka.\nSavjet je ocijenio da je poterbno preduzeti dodatne aktivnosti kontrole i nadzora, i s tim u vezi odlučio da tokom naredne nedljelje zajedno sa ovlaščenim službenicima Agencije posjeti organe vlasti u Opštini Tivat, kako bi se izvršila kontrola poštovanja zakonskih zabrana i ograničenja u toku izborne kampanje, u dijelu zapošljavanja, eventualnog otpisa dugova, i dr.\nSavjet je sačinio Pregled realizacije zaključaka sa 17. i 18. sjednice Savjeta, , i utvrdio dalju dinamiku njihovog sprovođenja.\nU skladu sa članom 88 Zakona o sprječavanju korupcije i članom 5 Pravila o provjeri podataka iz Izvještaja o prihodima i imovini direktora Agencije za sprječavanje korupcije, Savjet je sproveo postupak administrativno-tehničke provjere podataka Izvještaja o prihodima i imovini direktora Agencije, Sretena Radonjića, za 2015. godinu. Uvidom u predmetnu dokumentaciju, Savjet je konstatovao da je Izvješaj podnesen u zakonskom roku i da je formalno-pravno pruvilno popunjen, u skladu sa članom 24 Zakona o sprječavanju korupcije.


M:stipendija kao tradicija ulaganja u mlade - Novosti Plus\n15 Decembra, 2020 Kristina Prole\t0 Comments\nI ove godine m:tel je pozvao studente elektrotehničkih fakulteta u Banjaluci, Istočnom Sarajevu i Tuzli, da se prijave na konkurs za izbor novih m:stipendista. Konkurs o dodjeli stipendija 11. generaciji objavljen je 24. novembra i ostaje otvoren do 23. decembra 2020.\nKao i prethodnih godina, 15 najboljih studenata, koje će izabrati žiri sastavljen od profesora sa fakulteta obuhvaćenih konkursom i stručnih lica u m:tel-u, postaće stipendisti ove kompanije, te do kraja prvog ciklusa studija primati stipendiju u iznosu od 300 KM mjesečno. Takođe, pored novčanog dijela stipendije, izabrani studenti dobijaju i mogućnost obavljanja stručne prakse, ali i mogućnost zaposlenja u ovoj kompaniji, koja je lider na polju telekomunikacija u BiH.\nU prethodnim godinama, putem m:stipendija, kompanija m:tel je podržala više od 200 studenata elektrotehnike, a njihova iskustva stečena kroz ovaj program su najbolji pokazatelj uspješnosti. Filip Kulašinac, stipendista je devete generacije m:stipendista, a nakon uspješno završene prakse u kompaniji on je izjavio da mu se u kompaniji najviše dopala atmosfera rada i uvijek ljubazan kolektiv: „m:tel vidim kao veliku, uspješnu kompaniju, koja zapošljava veliki broj ljudi, koji pored svojih dnevnih obaveza izdvajaju vrijeme za mlade ljude, kako bi ih edukovali, te im pokazali kako je to raditi u ovakvoj kompaniji. Takođe, važno je reći da m:tel ne zaostaje za svjetskim trendovima u oblasti telekomunikacija i modernizacije životne sredine, a praksa u kompaniji je upotpunila moj pogled na m:tel kao na firmu koja ide u korak sa modernim tehnologijama razvijenim u svrhu poboljšanja kvaliteta života.“\nPravo da konkurišu za ovogodišnje stipendije m:tel-a imaju studenti treće i četvrte godine, kao i apsolventi sa prosjekom 8 i iznad 8, a koji studiraju na četvorogodišnjim elektrotehničkim fakultetima u Banjaluci i Istočnom Sarajevu, kao i studenti Fakulteta elektrotehnike u Tuzli.\nZahvaljujući upravo programu m:stipendija, mnogo mladih ljudi je svoj profesionalni razvoj nastavilo upravo u ovoj kompaniji, što je najbolji pokazatelj odnosa kompanije prema mladim ljudima koji imaju znanje i želju da se konstantno edukuju i usavršavaju u svojoj oblasti.\nInformacije o konkursu kompanije m:tel za izbor 11. generacije m:stipendista možete pronaći na zvaničnom sajtu kompanije www.mtel.ba.\n← Pozivom na 1416 pomažemo starijim životnim licima\nU centru grada postavljen još jedan parking za bicikle →\nTrivićeva: Srednjoškolsko obrazovanje mora biti usklađeno sa potrebama tržišta rada


Dan online - Ekonomija: Platni promet 1,2 milijarde eura - 2020-11-24\nEkonomija PODACI CBCG ZA 22 RADNA DANA U OKTOBRU\nRealizovano 963.400 naloga Platni promet 1,2 milijarde eura\nPodaci Centralne banke (CBCG) pokazuju da je vrijednost realizovanog platnog prometa za 22 radna dana u oktobru iznosila 1,2 milijarde eura, što je 2,4 odsto manje nego u septembru. Od toga je 93,94 odsto realizovano u Real Time Gross Settlement (RTGS) sistemu, a ostatak u Deferred Net Settlement (DNS) sistemu, prenio je juče Bankar.\n– U oktobru je za 22 radna dana realizovano 963,42 hiljade naloga, od čega 35,98 odsto u RTGS sistemu, a ostatak u DNS sistemu – navodi se u izvještaju CBCG.\nProsječni dnevni obim realizovanog platnog prometa u RTGS i DNS sistemu, izražen preko broja naloga, iznosio je 43,79 hiljada, dok je prosječna dnevna vrijednost platnog prometa iznosila 55,2 miliona eura. U oktobru za 11,22 hiljade minuta produkcije nije bilo zastoja u radu sistema, pa je njegova raspoloživost bila 100 odsto. Vl.O.


"Dejli miror": Severna Koreja ima rakete koje imaju domet do Velike Britanije i SAD! | Vestinet.rs\nPočetna SVET\t„Dejli miror“: Severna Koreja ima rakete koje imaju domet do Velike Britanije i SAD!\n„Dejli miror“: Severna Koreja ima rakete koje imaju domet do Velike Britanije i SAD!\nOve rakete bi navodno mogle da budu iskorišćene ukoliko Zapad isprovocira Pjongjang. Analitičari vojnih podataka navode da severnokorejska vojska pokušava da razvije nuklearno oružje takve veličine da bi moglo da stane u Interkontinentalnu balističku raketu (ICBM).\nKim Džong-Unnuklearno oružjePjongjangraketeSADSeverna KorejaVelika Britanija\nKako odeća šteti našem zdravlju?


Preživio 13 mjeseci na Pacifiku poslije brodoloma, ali šok je doživeo tek sada - Televizija K3\nPreživio 13 mjeseci na Pacifiku poslije brodoloma, ali šok je doživeo tek sada\nSam, izgladneo i dezorijetisan izdržao je nevjerovatnih 13 mjeseci, sve dok ga nije pronašla grupa lokalaca. Danas, godinu dana kasnije, Hose je napisao knjigu o svom nevjerovatnom iskustvu, a uz nju dobio – tužbu.\n“Porodica Kordoba smatra da ima pravo na dio dobiti, s obzirom da je i njihov sin bio sa Alvarengom. Štaviše, sumnjamo da je Ezekijel preminuo baš onako kako je Alvarenga ispričao”, izjavio je advokat Perlera, piše Blic.\nAlvarenga (38) se ponovo sreo sa sovojom porodicom u El Salvadoru, a u specijalnom intervjuu za američku televiziju “En Bi Si” istakao je da je nekoliko puta bio na ivici da počini samoubistvo, ali da je uspio da “izdrži sve nevolje.”\n“Želio sam da oduzmem sebi život, ali pitao sa Boga da li želi da me spase. Vjeroavao sam da hoće, i na kraju se to i desilo”, kaže preživjeli ribar.


Tepić: Da li je Vlada nalagala Vojsci Srbije da skida oružje sa stokova za firme Tešića\n► Tepić: Da li je Vlada nalagala Vojsci Srbije da skida oružje sa stokova za\nPotpredsednica Stranke slobode i pravde Marinika Tepić upitala je danas predsednika Srbije Aleksandra Vučića da li je vlada Srbije u slučajevima ugovaranja posla sa firmama Slobodana Tešića nalagala Vojsci Srbije da sa svojih stokova skida potrebnu količinu oružja za te firme kada fabrike namenske industrije nisu imale dovoljne količine oružja.\nTepić, koja je i poslanica, je novinarima u Skupštini Srbije kazala da je SDPR prodavao oružje preko Tešićeve firme "Karso" u periodu kada je Aleksandar Vučić bio ministar odbrane.\n"Vučić izbegava i da odgovori na moja pitanja zbog čega je kao ministar odbrane 2013. godine ubacio u državnu delegaciju sponzora Srpske napredne stranke i trgovca oružjem Slobodana Tešića", izjavila je Tepić i dodala da se Tešić tada nalazio na crnoj listi UN.\nTepić je istakla da Vučić izbegava da odgovori na pitanje i zašto se na svečanoj večeri sastao sa Tešićem i "vođom libijske Al Kaide" Khalid Al Šarifom kojeg UN optužuju za, kako je navela, brojne terorističke napade u svetu.\nOna je rekla da "vođa libijskog ogranka Al Kaide" ima ugovor sa Tešićevom firmom o "velikoj količini detonatora" i da se na dva ugovora pojavljuju firme, kako je istakla, Slobodana Tešića "Partizan arms" i "Karso".\n"To je zapravo jedna hobotnica firmi Slobodana Tešića koje su se stapale jedna u drugu", ocenila je Tepić.\nDodala je i da su se Tešićeve firme, koje su se pojavljivale na pojedinačnim ugovorima, preimenovale u "Tehnoglobal" i "Partizan teh".\n"Kada raščlanite ovu hobotnicu, vi vidite da su sve one bile pojedinačno povezivane za trgovinu oružjem", izjavila je Tepić.\n"Ovde čak nisu važni ni sami ugovori kao takvi, već imate školski primer trgovine uticajem", rekla je Tepić i navela kao primer kada "tatina firma ili firma koju tata zastupa ne može da obavlja posao bez saglasnosti ministarstva koje vodi sin".


Savet za borbu protiv koprupcije :: Izveštaj o prednosti ugovaranja nadležnosti domaće arbitraže\nIzveštaj o prednosti ugovaranja nadležnosti domaće arbitraže\nSavet za borbu protiv korupcije dostavio je 17.01.2018. godine Vladi Republike Srbije Izveštaj o prednosti ugovaranja nadležnosti domaće arbitraže. Izveštaj je dostavljen i Ministarstvu pravde, Državnom pravobranilaštvu, Privrednoj komori Srbije i Rudarsko-topioničarskom basenu Bor.\nIzveštaj prednost ugovaranja nadležnosti domaće arbitraže možete preuzeti ovde.\nIzveštaj je nastavak praćenja arbitražnih sporova, analizom arbitražnog zakonodavstva i loših rezultata u arbitražnim sporovima koji se vode pred Međunarodnim arbitražnim sudovima.\nNaime, Savet je u decembru 2012. godine uradio izveštaj „Međunarodni arbitražni sporovi u procesu privatizacije i štetno postupanje Agencije za privatizaciju“ koji je bio posledica uočenih propusta nastalih u vođenju arbitražnih sporova usled čega smo većinu sporova vezanih za privatizaciju izgubili.\nSavet je, radeći na arbitražnim predmetima uočio da je bilo mnogo problema sa suđenjima arbitraža izvan naše države, naročito u predmetima privatizacije, jer je to oblast koja je skoro potpuno nepoznata stranim arbitrima. Zbog nepoznavanja našeg sistema privatizacije, kao i činjenice koliko su za našu zemlju bitna investiciona ulaganja i očuvanje radnih mesta kroz socijalne programe, strane Arbitraže su, polazeći od klasičnog pristupa ugovorima (da je kupoprodajni ugovor izvršen ako je predat predmet ugovora i isplaćena kupoprodajna cena), smatrale da se ugovori nisu mogli raskinuti jer je plaćena cena.\nBez obzira na takve probleme, Savet skoro da ni u jednom predmetu privatizacije sa inoelementom nije našao da je ugovorena nadležnost naše arbitraže, bez obzira što su skoro sve firme koje su bile iz inostranstva bile u vlasništvu naših državljana.\nSa druge strane, na osnovu predmeta u koje je imao prilike da izvrši uvid, Savet je zaključio da je evidentan stručan, efikasan i kvalitetan rad naše arbitraže. U tim predmetima, u kojima je ugovorena nadležnost naše arbitraže uočili smo da su sve navedene sporove tuženi - inostrane firme izgubile, a da nisu stavile ni jednu primedbu na rad naše arbitraže, niti su tražile sudsku kontrolu arbitražnih odluka.\nU prilog domaćoj arbitraži govore mnoge činjenice od fleksibilnosti reševanja sporova, mogućnosti stranaka da same izaberu arbitre, da ugovore merodavno pravo, jezik postupka i mesto arbitraže, brzine postupka. U pogledu troškova postupka, u većini slučajeva znatno su niži od sudskih troškova, a troškovi vođenja međunarodnog arbitražnog spora pred Stalnom arbitražom niži su od troškova vođenja istog spora pred institucijama iste vrste u regionu i svetu.\nNakon analize propisa Savet je zaključio da odredbe Zakona o arbitraži daju samo osnovna pravila, koja su potpuno nedovoljna da se poboljša stanje u našim arbitražnim sporovima. Zato Savet predlaže da se promenom zakona, organi i organizacije, kao i preduzeća u većinskom vlasništvu države, javna preduzeća, odnosno svi subjekti koji raspolažu javnom svojinom, obraćaju našem Arbitražnom sudu a to je Stalna arbitraža pri Privrednoj komori Srbije, koji ima sve elemente nezavisnog i nepristrasnog suda i sposoban je da pruži potpunu zaštitu strankama. Arbitri sa liste arbitara u Stalnoj arbitraži su ugledni profesori fakulteta, bivše stručne sudije i iskuskni privrednici.\nSavet je imao primedbe na to što Zakonom nije regulisan postupak koji se primenjuje kod unutrašnjeg donošenja odluka o izboru i imenovanju arbitara. Savet je pokušao da pronađe bilo koji pravni akt kojim je regulisan postupak koji se primenjuje u izboru i imenovanju arbitara, međutim, takav akt nije nađen ni na sajtu Vlade, ni Skupštine. Savet je dobio usmeno obaveštenje od Državnog pravobranilaštva da Vlada imenuje arbitre, međutim, Savet nije dobio informacije o tome ko Vladi predlaže arbitre, ko i kakav postupak sprovodi jer ne postoje zakonski uslovi o kriterijumima i merilima za izbor i imenovanje arbitara.\nPrimedbe Saveta odnose se i na sastav Komisije za razmatranje spornih odnosa koji mogu biti predmet pred međunarodnim arbitražama koju je Vlada formirala septembra 2017. godine. Vlada je za članove Komisije imenovala ministre, aktivne političare i lica bliska vlasti, ne uzimajući u obzir koja su sve znanja potrebna da se u tim privrednim sporovima izanalizira pravno i činjenično stanje, da se izvrši uvid u odgovarajuću dokumentaciju i zauzme stručan stav o našim pozicijama u eventualnim budućim sporovima sa aspekta primene materijalnog prava.\nSavet je nailazio na otpor u u vezi dobijanja dokumentacije na osnovu koje bi sagledao sve probleme iz oblasti arbitražnih sporova. Tako se dogodilo sa arbitražnim sporom između grčke kompanije „Mitilineos” kao tužoca i RTB Bor kao tuženog, za koji se kasnije ispostavilo da je spor između grčke firme kao tužioca i Republike Srbije kao tuženog. Nakon objavljivanja informacije u jednom dnevnom listu da je u arbitražnom sporu između grčke firme „Mitilineos” kao tužioca i Republike Srbije kao tuženog, vođen spor radi izvršenja ugovora koji je zaključen između grčke firme i RTB Bor, koji smo mi izgubili, Savet se obratio RTB Bor jer nije znao za taj spor, iako dugo radi na analizi arbitražnih sporova\nRTB Bor je obavestio Savet da je bio u pravnom odnosu sa navedenom grčkom firmom po osnovu kredita za obrtna sredstva; po osnovu nabavke rezervnih delova i po osnovu nevraćenog metala (bakar) iz posla uslužne prerade koncentrata bakra u vlasništvu grčke firme; (da je pored tih odnosa između istih stranaka zaključeno još 7 ugovora u 1998 godini, ali da je dug nastao samo iz navedena tri odnosa); da je grčka firma utužila RTB Bor za iznos od 60.520.796,86 USD po sva tri odnosa i da se spor vodi pred prvostepenim sudom u Atini, koji je u početnoj fazi, ročište je zakazano za 21.02.2019. godine.\nIz navedenog izveštaja Savet je saznao da je u vreme zaključenja navedenih ugovora bio na snazi Sporazum između Savezne vlade Savezne Republike Jugoslavije i Vlade Republike Grčke o uzajamnom podsticanju i zaštiti ulaganja koji je zaključen 25.06.1997. godine. Na osnovu tog Sporazuma, odnosno, neizvršenja tog Sporazuma, teku dva arbitražna postupka u koja RTB Bor nije uključen kao stranka, ali jeste kao imalac dokumentacije, koju je na zahtev advokatskih kancelarija i po nalogu Državnog pravobranilaštva dostavio.\nDržavno pravobranilaštvo nas je nakon obraćanja da nam dostave presudu Međunarodnog arbitražnog suda u Ženevi između grčke kompanije „Mitilineos“ i RTB Bor, obavestilo da svi predmeti po međunarodnim arbitražama u investicionim sporovima nose oznaku „poverljivo” u skladu sa Zakonom o tajnosti podataka, pa je nemoguće da se poverljivi podaci dostave Savetu.\nSavet smatra da je netransparentost presude usmerena na skrivanje činjenice kako je i zašto došlo do postupka pred Arbitražom po Sporazumu između Grčke i SR Jugoslavije iz 1997. godine, koje propuste je napravila Republika Srbija u izvršenju ovog sporazuma; da li se ustvari vodio spor za obaveze po ugovorima koje je zaključko RTB Bor u kojem država nije učestvovala; za šta odgovara Republika Srbija kada već teče spor između grčke firme i RTB Bor po konkretnim ugovorima. Posebno je važno pitanje kako će se okončanje arbitražnog postupka obavezujućom presudom odraziti na spor između RTB Bor i navedene grčke firme, odnosno, da li postoji mogućnost da grčka firma dobije dva izvršna naslova jedan je odluka arbitraže prema Republici Srbiji, a drugi je odluka prvostepnog suda u Atini za izvršenje ugovora prema RTB Bor, čime bi država Srbija pretrpela nenadoknadivu štetu.\nZbog svega navedenog, Savet je kao i u prethodnom izveštaju o arbitraži predložio da se izvrše odgovarajuće izmene propisa, da se urede kriterijumi na osnovu kojih se ugovaraju nadležnosti i uslovi od kojih zavisi izbor arbitraža, kao i postupak izbora arbitara i pravnih timova koji će predstavljati našu zemlju, odnosno sva ona pravna lica koja raspolažu javnom svojinom u arbitražnim sprovima.\nSavet posebno ukazuje na netransparentnost jer nikada nije objavljeno koliko sporova je vođeno pred Međunarodnim arbitražnim sudovima, iz kojih privrednih odnosa su vođeni sporovi, koju štetu je država pretrpela zbog gubitka sporova, koliki su bili troškovi naših pravnih timova u izgubljenim sporovima i kolika je bila šteta zbog neizvršenja odluka Međunarodnih arbitražnih sudova.


SAD, Kina i sajber napadi – Personal magazin\nAnalitičari smatraju da obelodanjivanje tajnih obaveštajnih programa neće okončati pritisak SAD na Kinu povodom hakerskih aktivnosti. Nedavno iscurele informacije o američkom tajnim programima prisluškivanja, privremeno bi mogle da idu u…\nAnalitičari smatraju da obelodanjivanje tajnih obaveštajnih programa neće okončati pritisak SAD na Kinu povodom hakerskih aktivnosti.\nNedavno iscurele informacije o američkom tajnim programima prisluškivanja, privremeno bi mogle da idu u korist Kini, ali verovatno neće omesti pritisak Vašingtona na Peking da obustavi navodne kineske hakerske napade na američke ciljeve, smatraju analitičari.\nPoster sa porukom podrške američkom uzbunjivaču Edvardu Snoudenu, bivšem kontraktoru Nacionalne bezbednosne agencije, Hongkong, 17. jun 2013.\nInformacije koje je obelodanio bivši analitičar CIA-e, Edvard Snouden stigle su u pogodnom trenutku za Kinu, samo nekoliko dana pre neformalnog samita predsednika Baraka Obame i kineskog predsednika Ši Djinpinga na čijem dnevnom redu je bilo osetljivo pitanje kineskog hakovanja.\nPrvobitni dokumenti koje je Snouden obelodanio nisu se odnosili na Kinu, već na dva tajna programa prisluškivanja od strane Nacionalne bezbednosne agencije (NSA) na osnovu kojih su američke vlasti pratile i prikupljale informacije o telefonskim pozivima i aktivnostima korisnika interneta u Americi i inostranstvu.\nMeđutim, pošto je prebegao u Hongkong da bi izbegao izručenje, Snouden je otkrio da NSA već godinama špijunira i hakuje kineske ciljeve. Ta tvrdnja je izazvala gnevno reagovanje kineskih državnih medija.\nU jučerašnjem uvodniku lista “Global Tajms” koji kontroliše kineska komunistička partija – kineska poluatonomna teritorija Hongkong poziva se da ne izruči Snoudena. On je opisan kao heroj koji je obelodanio “kršenja građanskih prava” od strane američke vlade.\n“Global Tajms”, koji često zastupa zvanična gledišta, takođe je pozvao zvaničnike u Pekingu da direktno razgovaraju sa Snoudenom da bi dobili više obaveštajnih informacija koji bi mogli da budu iskorišćeni u budućim pregovorima sa SAD.\nTakvi komentari nagoveštavaju da će Kina upotrebiti Snoudenove informacije da bi otklonila diplomatski pritisak Vašingtona, koji nastoji da pozove Peking na odgovornost zbog niza hakerskih napada na američke ciljeve sa kineske teritorije.\nMeđutim, još uvek nema dokaza da je kineskim zvaničnicima Snouden direktno dostavio osetljive informacije mada je on najavio da će u narednim danima objaviti dodatne informacije, kaže Džefri Rivz, ekspert Azijsko-pacifičkog centra za bezbednosne studije na Havajima. Rivz dodaje da je Nacionalna bezbednosna agencija zabrinuta da bi na videlo mogle da izbiju veoma štetne informacije.\nMeđutim, Stiven Luis, ekspert za Kinu na Univerzitetu Rajs u Hjustonu, u Teksasu, sumnja da će Snouden stupiti u direktan kontakt sa kineskim zvaničnicima:\n“Da je Snouden zaista kineski špijun, što bi bila izuzetno osetljiva stvar za kinesku vladu, ne verujem da bi ‘Global Tajms’ iznosio spekulacije o tome,”kaže Luis.\nOn dodaje da iscurele informacije možda predstavljaju sramotu za SAD, i da su možda otežale predsedniku Obami da pokrene to pitanje na samitu sa predsednikom Šijem, ali sumnja da će to sprečiti američku stranu da pokreće to pitanje u budućnosti.\nSa tim se slaže i Vilijam Martel, profesor za međunarodnu bezbednost na bostonskom univerzitetu Tafts. On dodaje da će SAD moći da nastave da vrše pritisak sve dok izveštaji o kineskom hakovanju budu na naslovnim stranicama. izvor: glas amerike\nSAD, Kina i sajber napadi was last modified: June 19th, 2013 by Redakcija


Selaković i Plasensija potpisali Memorandum o razumevanju\nOktobar 13, 2021 8:14\nMinistar spoljnih poslova Nikola Selaković i šef diplomatije Venecuele Feliks Plasensija potpisali su sinoć Memorandum o razumevanju o saradnji u oblasti poljoprivrede, čiji je cilj, prema rečima našeg ministra, oživljavanje privredne saradnje dveju zemalja.\nSelaković, koji je ugostio na radnoj večeri kolegu iz Venecuele, rekao je nakon potpisivanja Memoranduma da je Srbija evropska država posvećena svom evropskom putu, ali da ne zaboravlja svoje prijatelje širom sveta i na različitim meridijanima, saopštilo je Ministarstvo spoljnih poslova.\nŠef srpske diplomatije je izrazio zadovoljstvo zbog posete kolege iz Venecuele i zahvalio toj prijateljskoj državi na čvrstom i aktivnom stavu kojim podržava naš teritorijalni integritet i suverenitet i stoji čvrsto uz Srbiju u rešavanju kosovsko-metohijskog problema.\nPlasensija je izjavio je da je njegova zemlja posvećena prijateljstvu sa Srbijom, i da je čvrsta u podršci teritorijalnom integritetu naše zemlje.\nIstičući značaj danas potpisanog sporazuma u oblasti poljoprivrede, rekao je da Venecuela želi da uči od Srbije, i da je dolazeći u Beograd bio impresioniran izgledom naših njiva i načinom na koji se ovde obrađuje zemlja.\n„Za nas je bitno da budemo u prijateljskim odnosima sa jednom važnom državom Evrope, a mi smo kapija Amerike za vas. Karakas je prirodna kapija ka Karibima, Centralnoj i Južnoj Americi i osećamo da je Beograd naša kapija ka Evropi", kazao je Plasensija.\nPlasensija je zahvalio Selakoviću na dobrodošlici i čestitao na odlično organizovanom skupu Pokreta nesvrstanih zemalja u Beogradu.\nOn je pozvao Selakovića u zvaničnu posetu Venecueli i ponudio pomoć oko ponovnog otvaranja ambasade Srbije u Karakasu.


Pravno savjetovanje iz oblasti privrednog prava - ConsultIn\nPravno savjetovanje Banja Luka\nDjelatnost ConsultIn-a, kao interdisciplinarnog servisa za privredna društva i preduzetnike, bila bi nepotpuna bez usluge savjetovanja iz oblasti prava.\nOsim sopstvenih kapaciteta, uspostavili smo saradnju sa najkvalitetnijim advokatima iz oblasti koje se odnose na poslovanje privrednih subjekata. Sve pravne probleme i zadatke sa kojima se u poslovanju može susresti privredno društvo, ConsultIn, sa svojim eksternim saradnicima, Vam omogućava da prevaziđete i realizujete na jednom mjestu.\nSinergija koju daje znanje menadžmenta i zaposlenih u ConsultIn-u, o ekonomskim i privrednim pitanjima, te znanje I iskustvo kako sopstvenih pravnih eksperata, tako I eksternih saradnika advokata sa kojima Consultin ima potpisane ugovore o saradnji i koji sa nama zajednički rade na svim složenijim projektima i pravnim pitanjima, garant su uspjeha naših klijenata.\nConsultin ima poptisan Ugovor o saradnji, između ostalih spoljnih saradnika, i sa advokatom Milanom Maleševićem. Opis usluga u vezi sa pravnim savetovanjem i zastupanjem možete vidjeti klikom na link zvaničnog web sajta advokata Milana Maleševića


Džonson isključuje prevremene izbore da bi pokušao da sačuvaj poziciju\nUkrajinski ministar spoljnih poslova Dmitro Kuleba razgovarao je sa američkim državnim sekretarom Entonijem Blinkenom uoči ministarskog sastanka G20 radi koordinacije koraka u cilju ubrzanja isporuke teškog naoružanja za Ukrajinu.\nU telefonskom razgovoru sa nemačkom ministarkom spoljnih poslova Analenom Berbok, ukrajinski ministar spoljnih poslova Dmitro Kuleba je istakao hitnu potrebu za povećanjem isporuke samohodnih haubica i višecevnih raketnih sistema (MLRS) Ukrajini.\nBlinken razgovarao sa ministrom inostranih poslova Pakistana\nAmerički državni sekretar Antoni Blinken razgovarao je u sredu sa ministrom spoljnih poslova Pakistana Bilavalom Butom Zardarijem o odnosima između dve zemlje dok nastoje da poprave veze koje su bile zategnute pod bivšim premijerom Imranom Kanom.\nPovodom osnivanja političke organizacije Srbija centar – SRCE, predsednički kandidat na proteklim izborima Zdravko Ponoš poručio je da se ta partija zalaže za ulazak Srbije u EU, za saradnju opozicije i da različitosti budu povod za dijalog, a ne podele i sukobe.\nPredsednik Srbije Aleksandar Vučić izjavio je danas da Srbija neće potpisati sporazum o medjusobnom priznanju sa Kosovom, navodeći da je spreman za dijalog sa kosovskim premijerom Aljbinom Kurtijem mada „ne vidi baš neki smisao“.\nMinistar unutrašnjih poslova Aleksandar Vulin ocenio je da je Evropski parlament (EP) u izveštaju o Srbiji, u kome se poziva na poštovanje međunarodnog prava, od Srbije zatražio da se „priključi ratu Zapada protiv Rusije i da prizna Kosovo“.\nMinistar odbrane Srbije Nebojša Stefanović kaže da nikada nije dao nalog da se prisluškuje predsednik Aleksandar Vučić, niti bilo ko iz njegove porodice.\nEvropski parlament podržao je pozitivan zaključak u vezi sa spremnošću Hrvatske da se pridruži evrozoni od 1. januara 2023. godine.\nU izvještaju se ponavlja predanost Bruxellesa članstvu Srbije, pa je se kritizira zbog ograničenih sloboda medija i napada na političke protivnike.\nKanada je ratifikovala prijem Finske i Švedske u NATO na nacionalnom nivou – među prvima zajedno sa Danskom.\nBritanski premijer Boris Džonson imenovao je u utorak Nadima Zahavija za ministra finansija, zamenivši Rišija Sunaka koji je ranije dao ostavku u znak protesta zbog Džonsonovog vođstva.\nNema planova da NATO poveća svoje vojno prisustvo u Švedskoj i Finskoj nakon što postanu\nMinistri zdravlja i finansija Velike Britanije – Sajid Džavid i Riši Sunak – istovremeno su u utorak najavili ostavke zbog neslaganja sa postupkom aktuelnog premijera, lidera Konzervativne stranke Borisa Džonsona\nDanska je ratifikovala prijem na nacionalnom nivou u roku od nekoliko sati nakon što je na nivou Alijanse završila sve procedure za pristupanje Finske i Švedske NATO-u.\nRepublička izborna komisija objavila je konačne rezultate izbora: Lista „Aleksandar Vučić – Zajedno možemo sve“, osvojila 120 mandata, „Ujedinjeni za pobedu Srbije“ 38, a lista „Ivica Dačić – premijer Srbije“ 31 mandat.\nZdravko Ponoš, kandidat za predsednika Srbije na poslednjim izborima, osnovao je novu političku organizaciju koja će se zvati „Srbija centar“. Organizacija će biti predstavljena javnosti u sredu.\nMakron i Šolc nastavljaju da koordiniraju stavove o ruskom ratu\nFrancuski predsednik Emanuel Makron i nemački kancelar Olaf Šolc nastavili su „blisku koordinaciju o odgovoru na rat u Ukrajini“ tokom radne večere u Parizu u ponedeljak uveče.\nUkrajinski izaslanik napušta Nemačku\nKijev navodno planira da opozove svog otvorenog ambasadora u Nemačkoj Andreja Melnika


Ministar Dačić sa ministarkom Džuli Bišop i na sastanku sa komesarom Hanom\nPrvi potpredsednik Vlade Srbije i ministar spoljnih poslova Ivica Dačić učestvovao je u Njujorku na radnom doručku ministara spoljnih poslova zemalja Zapadnog Balkana sa komesarom EU za politiku susedstva i proširenje Johanesom Hanom, u organizaciji Regionalnog saveta za saradnju.\nPored redovnih tema na sastanku je razgovarano i o predlogu da sedište Transportne zajednice bude u Srbiji.\nMinistar Dačić juče je imao bilateralne susrete sa generalnim sekretarom OEBS-a Tomasom Gremingerom i ministrom inostranih poslova Sao Tome i Principa. Ministar Dačić imao je i kratak razgovor sa ministarkom inostranih poslova Australije Džuli Bišop.\nMinistar Dačić i ministarka Bišop razgovarali su o njenoj nedavnoj poseti Srbiji, koja je realizovana u julu ove godine.\nŠefovi diplomatija Srbije i Australije složili su se i istakli važnost daljeg unapređenja političkog dijaloga na svim nivoima, kao i značaj negovanja tradicionalno dobrih i prijateljskih odnosa i razvoja saradnje u oblastima od zajedničkog interesa.\nKljučne reči: Australija Ivica Dačić Ministar spoljnih poslova Evropska Unija (EU) Johanes Han


Kako deluje kolektivno nesvesno — Psihologija — Stranica 1 od 3 — Lovesensa.rs\nKako deluje kolektivno nesvesno\nNeke obrasce, modeli i norme ponašanja nesvesno usvajamo iako nemaju veze sa našim ličnim životima. Ti uticaji dolaze iz kolektivnog nesvesnog, iz energetskog polja kojim smo svi povezani.\nIdeju za ovu temu dobila sam kada sam nakon dugo vremena shvatila odakle potiče osećaj teskobe i bola u predelu solarnog pleksusa uz koji sam se jedno vreme svako jutro budila. Naime, jako dugo sam se borila sa tom nelagodom, radila sam sve moguće tehnike za koje sam čula ne bih li se toga oslobodila, ali sve je bilo uzaludno.\nOnda sam se jednog jutra probudila sveža i oslobođena teskobe i bola, i to nakon što sam prethodno sanjala simboličan san koji mi je ukazao da taj bol nema nikakve veze sa nečim što je lično moje, već sa kolektivnim osećajima na koje ja nemam nikakvog uticaja. To saznanje da je mnome vladao osećaj koji nisam mogla da kontrolišem jer nisam bila svesna njegovog karaktera, podstaklo me je da dublje istražim ovu temu i da potražim odgovore na to kako da prepoznamo uticaj kolektivnog nesvesnog na naše biće, i kako da ga ublažimo. Tomislav Budak, koji trenutno radi na knjizi „Transformacija kolektivnih karmičkih obrazaca", bio je pravi sagovornik za ovu temu.\nŠta je to što čini kolektivnu svest, kako se ona razvija i transformiše?\nKolektivna svest je isto što i individualna svest, samo šireg karaktera, odnosno odnosi se na više osoba, a ne samo na jednu. Taj izraz kolektivno može da obuhvata određenu grupu ljudi, radnu organizaciju, grad, teritorije, državu i šire.


27-09-2020 17:55 Izdvojeno Srbija Politika\nNi četiri meseca od ukidanja vanrednog stanja, predsednik Srbije Aleksandar Vučić nije ispunio obećanje da će po završetku epidemiološke krize izaći u javnost sa preciznim podacima o nabavci respiratora, od koga ih je kupovala, kao i koliko nas je to koštalo. Činjenica da se ove informacije još uvek ne objavljuju, opravdano budi sumnju da je reč nelegalnim i koruptivnim radnjama.\nProgramski direktor organizacije Transaparentnost Srbija Nemanja Nenadić, ističe da je situacija oko nabavke medicinske opreme gora nego što se činila na početku, te da je nejasno zbog čega država ne objavljuje podatke o kupovini respiratora.\n“Na početku je delovalo da je reč o privremenoj tajnosti. Zvanično obrazloženje zbog čega je nabavka medicinske opreme tajna nikada nije stiglo, ali se kroz medije i izjave zvaničnika se između redova moglo shvatiti i da je razlog tome borba na tržištu. Verovatno je u prvim i najtežim danima epidemije zaista bilo razloga da se ne saopšte sve informacije, ali i tada su morali da nam kažu šta je kupljeno i koliko je sve plaćeno”, napominje Nenadić.\nPodsetimo, predsednik države Aleksandar Vučić građanima još nije podneo izveštaj kako je, od koga i po kojim cenama Srbija kupovala respiratore i drugu medicinsku opremu, iako je obećao da će to da učini nakon ukidanja vanrednog stanja. Identično obećanje dala je svojevremeno i premijerka Ana Brnabić, ali izuzev podatka na letku Srpske napredne stranke pred izbore, gde je navedeno kako je država nabavila 1000 respiratora, građani nemaju informacije gde je i kako potrešen njihov novac.\nČinjenica da se informacije o nabavci još nisu dostupne opravdano budi sumnju da je reč o nelegalnoj, koruptivnoj radnji, smatra profesor Univerziteta u Beograda Čedomir Čupić.\n“Da bi se sumnje potvrdile, potrebni su nam i dokazi, ali svakako smatram da javnost mora da zna na koji način je izvršena kupovina respiratora, ko ih je nama prodavao i koliko je to plaćeno”, navodi Čupić.\nS druge strane, Nenadić ističe da nije samo problem što država ne daje informacije o nabavci respiratora, već to što je Vlada Srbije informacije o tome kako je trošen novac građana i odakle su nabavljani respiratori proglasila za tajnu.\n“Sve informacije koje se tiču nabavke opreme su proglašene kao strogo poverljive. I to se ne odnosi samo na repiratore, već i na zaštitne maske, testova i slično. Sve je obuhvaćeno aktom o tajnosti navodi Nenadić.\nNaš sagovornik upozorava da epidemija koronavirusa nije samo pogodila Srbiju, te da je jedino naša država odlučila da krije na koji način je nabavila medicinsku opremu.\n“Ovakav stepen tajnovitosti ne da nije prisutan u razvijenim demokratijama, već ni u zemljama najbližeg okruženja. Imamo slučaj iz Bosne i Hercegovine gde je otkrivena korupcija, a samim ti što kriju podatke, vlasti u Srbiji podstiču različite sumnje – da li je reč o korupciji i da li je zaista kupljeno ono što su rekli da jeste”, poručuje Nenadić.\nVučić uzurpirao funkciju za sopstvenu promociju\nGovoreći o aktivnostima predsednika Srbije Aleksandra Vučića tokom epidemije koronavirusa, kad je svakodnevno isticao svoj lični angažman u nabavci respiratora, Čupić je naveo da je reč o potpuno neodgovornom ponašnju prvog čoveka države, te on uopšte nije smeo da se bavi ovim poslom.\n“To je posao Vlade Srbije. Reč je o njegovoj velikoj uzurpaciji kojom se potvrđuje da vlada samo služi kao njegov servis i da ljudi u Nemanjinoj 11 ništa ne odlučuju. U pitanju je ponašanje jednog neodgovornog čoveka na izuzetno važnoj funkciji”, ističe Čupić, dodajući da je posao Ministarstva zdravlja da objavi konkretne podatke o broju nabavljenih repsiratora.\n“Vučić konstantno izlazi iz svojih nadležnosti. On nije ministar zdravlja, Lončar je dužan da nam objasni kako su nabavljeni respiratori. Sva pitanja u vezi nabavke moraju da se postave Ministarstvu zdravlja i Vladi Srbije.\n“Sam ću da sednem u avion i da odem po respiratore”\nMeđu brojnim izjavama predsednika Srbije Aleksandra Vučića o nabavci respiratora, posebno se izdvaja ona gde je govorio kako u magacinima širom sveta stoje srpski respiratori, ističući da će lično da ode avionom da “ih pokupi” i donese u našu zemlju.\n“Bude li problema sa dovođenjem respiratora, sam ću da sednem u avion i da odem da vadim iz našeg magacina, pa da vidim ko će da me spreči da se vratim sa tim respiratorima” rekao je Vučić tokom jednog svog gostovanja na Radio televiziji Srbije.\n“Lepo sednem, odem tamo gde mi imamo respiratore i počnem da ih unosim u naš avion”, govorio je Vučić.\nNa kraju, predsednik nije otišao po respiratore, ali nije ni saopštio kako je nabavio one prethodne.\nNATO zahteva hitan prekid sukoba u Nagorno-Karabahu! Više o tome OVDE.


Završeno Svetsko prvenstvo u fudbalu za srednjoškolce - Sportske vesti - Savremenisport.com\nNaslovna :: Sportske vesti ::\tZavršeno Svetsko prvenstvo u fudbalu za srednjoškolce\nZavršeno Svetsko prvenstvo u fudbalu za srednjoškolce\nFoto: S. Kovačević / Savez za školski sport Srbije\nBeograd je prethodnih osam dana bio centar sveta. Zasluge za to svakako pripadaju ljudima iz Saveza za školski sport, koji su bez greške organizovali Svetsko prvenstvo u fudbalu za srednjoškolce.\nČak 24 reprezentacije u muškoj i 16 u ženskoj takmičilo se za naslov najbolje na svetu. Na kraju u finalu Brazil je savladao Slovačku, a u ženskoj konkurenciji zlato je osvojila reprezentacija Nemačke pobedom nad Francuskom. Dečaci Srbije zauzeli su 15 mesto, a devojčice Srbije deseto.\nSve je proteklo u najboljem mogućem redu. Podatak da su ukupno odigrane čak 144 utakmice, za nedelju dana, sam po sebi je veličanstven. Pohvale idu i generalnom sekretaru Saveza za školski sport Urošu Saviću, direktoru takmičenja Borisu Tomiću, zaposlenima u ovoj instituciji, delegatima svih utakmica i mnogima drugim koji su bili sjajni domaćini.\nNije bilo lako, a po završetku Svetskog prvenstva utiske iznosi predsednik Saveza za školski sport Srbije, nekadašnji trofejni reprezentativac naše zemlje Željko Tanasković.\n-Utisci su impresivni. Od momenta sletanja gostiju na beogradski aerodrom Nikola Tesla, od smeštaja, ishrane, kvaliteta terena, osam dana manifestacije, svi su prepuni pozitivnih utisaka. Igralo se na čak 11 velikih fudbalskih terena, osam u Beogradu i tri u Staroj Pazovi. Imali smo 876 učesnika, sportista i trenera i članova ekspedicija. A posebno me raduje i činjenica da smo Srbiju predstavili u jako lepom svetlu. Uz pomoć države, Ministarstva omladine i sporta, Gradskog sekretarijata za sport i omladinu i Fudbalskog saveza Srbije, organizovali smo ovako prestižno takmičenje. Ističem i da su se ovde deca i družila, jer smo uz fudbal imali i sjajne Ceremonije otvaranja i zatvaranja. Takođe u sredu, kada je bio slobodan dan, svi su imali šetnju Kalemegdanom i centrom grada. A onda uveče i veče Nacija, kada su sve države u hali predstavile svoju kulturu i nacionalnu ishranu. Na kraju svi odlaze nasmejani i Beograd će pamtiti po lepom i siguran sam da će želeti ponovo da dođu – istakao je predsednik Saveza za školski sport Srbije, Željko Tanasković.\nAutor: Savez za školski sport Srbije\n+ Svetsko školsko prvenstvo u fudbalu 2019\n+ Srpski čamci na visini zadatka u kva...\n+ Srpski klubovi uspešni na startu CEF...\n+ Pet odličja za čamce iz Srbije prvo...\n+ Memorijal Ištvan Poljanac: Dominacij...


Ljubav je samo reč Archives » Antrfile\nMAC 2020: Šest pokretnih bina, specijalni scenski laseri, LED ekrani…\n“Tonči Huljić & Madre Badessa” sa filharmonijom i horom u Beogradu\nGlumački i muzički spektakl: “Kosa” 22. februara u Kombank dvorani\nMAC 2020: Zajednički nastup glumca i deset rap i pop muzičara\nMiloš Biković proslavio uspeh filma “Sluga” sa publikom\nNaslovna Ključne reči Ljubav je samo reč\nKljučna reč: Ljubav je samo reč\nPreminuo legendarni voditelj Radio i TV Beograda Svetislav Sveta Vuković\nVOJKAN BORISAVLJEVIĆ: Moja odiseja\nMuzički spektakl MAC 2020 odžaće se 27. januara u beogradskoj Štark areni. Produkcija manifestacije biće još modernija...\nTonči Huljić je započeo turneju sa regionalnim filharmonijama i horom na kojoj će publici predstaviti svoju instrumentalnu muziku.\nMjuzikl je premijerno izveden u Pozorištu mladih u Novom Sadu 6. decembra 2019. godine.\nPioniri srpske rap scene udružili su snage sa nekoliko najvećih pop zvezda i jednim poznatim glumcem.\nRuska komedija obara rekorde gledanosti kako u ruskim bioskopima tako i u srpskim. Miloš Biković sa nagrađenim...


Politika: Neverovatna tvrdnja Britanaca: EU je očajna, MOLI BALKANSKE DRŽAVE da se učlane! - BalkaniYUm.TV '); } //]]>\nNeverovatna tvrdnja Britanaca: EU je očajna, MOLI BALKANSKE DRŽAVE da se učlane!\nBritanski mediji, na čelu sa probregzitovski nastrojenim "Ekspresom", pišu kako je Evropska unija "postala toliko očajna da moli balkanske države da joj se pridruže", a sve kako taj region "ne bi pao u naručje Rusiji".\n"Ekspres" navodi da je region Zapadnog Balkana od ključne važnosti za Evropsku uniju, te da je to lavni razlog zbog kog Brisel (navodno) "požuruje i podržava integraciju tih zemalja u svoj blok".\nRusija se snažno protivi ulasku zemalja Zapadnog Balkana u EU, a to zna i predsednik Evropske komisije Žan Klod Junker, koji je na samitu EU u četvrtak izjavio da "balkanske zemlje imaju svetlu evropsku perspektivu", ističe britanski list.\nNa samitu EU navodno je dogovoreno da lideri zemalja članica dolaze u česte posete Balkanu kako bi "držali zemlje tog regiona na pravom putu, dalje od uticaja Moskve".\n- Za zemlje na Balkanu, to je izuzetno značajno. To ih ohrabruje. U poslednje vreme se javio osećaj da je Balkan skliznuo sa evropskog puta, ali mi ćemo ih vratiti na prave staze - rekao je jedan EU zvaničnik u Briselu za britanski list.\n"Ekspres" navodi da je od svih zemalja zapadnog Balkana najbliža Srbija, ali da je najveći problem za našu zemlju to što i dalje nije priznala Kosovo, kao i što odbija da uvede sankcije Rusiji, što bi moglo da predstavlja "ogroman problem za članstvo", navodi se u tekstu.\nIpak,imajući u vidu da se radi o listu koji ima snažnu evroskeptičnu uređivačku politiku, ove tvrdnje "Ekspresa" svakako ne treba uzimati zdravo za gotovo.